سێ شەممە, 10. 1. 2017\tPDKI\nدەفتەری سیاسیی حیزبی دێموکراتی کوردستانی ئێران سەبارەت بە مەرگی ڕەفسەنجانی یەکێک لە داڕێژەرانی سەرەکیی تێرۆریزمی ڕێژیمی ئێران بەیاننامەیەکی بڵاو کردەوە.\nمردنی هاشمیی ڕەفسەنجانی\nڕووخانی یەکێک لە کۆڵەکە گرینگەکانی کۆماری ئیسلامی\nهەواڵی مردنی لەناکاوی ڕەفسەنجانی سەرۆکی کۆڕی دیاریکردنی بەرژەوەندیەکانی ڕێژیمی کۆماری ئیسلامی لەلایەکەوە جێگای دڵخۆشی بۆ هەموو ئازادیخوازانی ڕاستەقینە لە ئێران و هەموو خەڵکی ستەم لێکراوە و لە لایەکی دیکەوە جێگای داخە کە ئەو هۆکارانەی داپڵۆسین و ئەشکەنجە، لە سێدارەدانی خەڵک و تاوان دژی مرۆڤایەتیانە، ناکەونە بەردەم دادگایەکی خەڵکی و هەموو کون و قوژبنەکانی تاریکی و دژەمرۆیی ئەم ڕێژیمە ئیفشا بکرێ و تاوانباران بە سزای ڕاستەقینەی تاوانەکانیان بگەن.\nڕۆژی ١٩ی بەفرانبار، لە نەخۆشخانەیەک لە تاران دوکتورکان نەیانتوانی فریای عەلی ئەکبەری ڕەفسەنجانی، سەرۆکی کۆڕی دیاریکردنی بەرژەوەندیەکانی ڕێژیم و سەرۆکی پێشووی مەجلیسی خیبرەگان و سەرۆک کۆماری پێشووتر و سەرۆکی پێشووتری مەجلیس و خاوەنی دەیان بەرپرسایەتیی دیکە لە ڕێژیمی کۆماری ئیسلامیدا بکەون و بە هۆی ڕاوەستانی دڵەوە، لە دەستی دادگای دادپەروەرانەی خەڵک هەڵهات، بەڵام مێژووی مرۆڤایەتی بە پەڵەیەکی ڕەشی تۆمار دەکا.\nعەلی ئەکبەر هاشمی ڕەفسەنجانی کە یەکێک لە کۆڵەکە سەرەکیەکانی ڕێژیمی کۆماری ئیسلامی بوو، لە سەردەمی فریوکاریەکانی خومەینی و شاردنەوەی دیوی ڕاستەقینەی ئەو سەرچاوەی ستەمکاری و سەرەڕۆیی و پاوانخوازیەدا دەستی ڕاستی خومەینی و لە کەسە هەرە نزیکەکانی بوو، لە بەتاڵانبردنی دەسکەوتەکانی شۆڕشی گەلانی ئێراندا ڕۆڵی ژمارە ٢ی هەبوو و ئەندامی شووڕای بەناو ئینقلاب بوو کە خومەینی بۆ بەلاڕیدابردنی شۆڕشی گەلان دیاریی کردبوو و دوای کوژرانی باهونەر و بێهێشتی، لە ڕاستیدا یەکەم بڕیاردەری ئەو شووڕایە بوو. هەروەها دارێژەری سڕینەوە و لەنێوبردنی هەموو گرووپەکانی بەشدار لە شۆڕشدا بوو کە بەداخەوە هەندێک لەو گرووپانەش یارمەتیدەری کۆماری ئیسلامی بۆ سڕینەوە و لەنێوبردنی ئەوانیتر بوون، هەتاکوو دوایی نۆرەی خۆشیان گەیشت!\nڕەفسەنجانی ، لە کاتی داڕشتنی یاسای بنەڕەتیدا ڕۆڵی سەرەکیی لە چەواشەکاری لەو یاسایەدا گێڕا و بە دزینی دەسکەوتەکانی شۆڕش بەرگی یاسایی دواکەوتووانە و سەرەڕۆیانەی بە بەردا کرد.\nلە کاتی دامەزراندن و پێکهێنانی مەجلیسێکی لە نێوەڕۆک بەتاڵکراودا، بە ناوی مەجلیسی شووڕای ئیسلامی، سەرۆکی دەورەکانی یەکەم و دووهەمی بوو.\nڕەفسەنجانی دارێژەری بەرنامەی جێگرەوەی خومەینی بوو و خامنەیی تاوانباری کرد بە ڕێبەری ڕێژیم. هاوکات خۆشی بوو بە سەرۆک کۆماری ڕێژیم و پێکەوە وڵاتی ئێران و گەلانی نێو ئەم وڵاتەیان بە چارەنووسی ڕەشی کوشتار و ماڵوێرانی و سەرکوت و زیندانیکردن و ئێعدام و ئاوارەیی و ... گەیاند.\nڕەفسەنجانی لە بەرپرسایەتیەکانی دیکەی لە کاتی خومەینیدا، جێگری فەرماندەی گشتیی هێزە چەکدارەکان بوو کە بە واتایەکی دیکە خومەینی هەموو دەسەڵاتی نیزامیی بەو دابوو تاکوو شەڕ لەگەڵ عێراق ئیدارە بکا؛ شەڕێک کە بەدەیان هەزار کوژراو و بریندار و بێسەروشوێن و دیل و کەمئەندامی بە دیاری بۆ گەلانی ئێران هێنا. هەر لەو کاتەدا بە هێزەکانی سپا و بەسیج و ئەرتەش و کۆمیتەکانی بەناو ئیقلاب و ئیتلاعات و ئۆرگانە نیزامی و شبه نیزامیەکانی دیکەی ڕێژیمەوە کە خومەینی هەموو پێ ئەسپاردبوو، هەرچی ڕۆڵەی ئازا و ئازادیخوازی نەتەوەکانی ئێران بوون وەدوایان دەکەوت و کارنامەیەکی پڕ لە تاوان و دڕندەیی لەو بوارەشدا هەیە. ناوی ڕەفسەنجانی لە لای زۆرێک لە خەڵکی ئازادایخواز و خەڵکی ئاساییش واتای بێروحمی و کوشتار و بێباوککردنی منداڵ و بێوەژن کردنی ژنان و جەرگسووتانی دایکان دەدا.\nڕەفسەنجانی کە دوای شەڕ و دوای مردنی خومەینی هەشت ساڵ سەرۆک کۆماری ڕێژیم بوو، وێڕای کوشتار و ئێعدام و بێسەروشوێنکردنی خەڵکی ئازادیخواز و مافویست لە نێوخۆ، کارنامەیەکی ڕەش و ئەستووری لە بواری تێرۆر لە دەرەوەی وڵاتیش هەیە کە لە سەردەمی ئەودا یەکەکانی تایبەت بە تێرۆر لە نێو سپای پاسداران و سوپای قودس دروست کران و لە تێرۆرە هەرە بەناوبانگەکان، تێرۆری دوکتور قاسملوو و هاوڕێیانی لە ئۆتریش لە سەر مێزی بەناو وتووێژ بوو کە ڕەفسەنجانی بۆخۆی بەرپرسی پیلانەکە بوو. هەروەها تێرۆری دوکتۆر شەرەفکەندی و هاوڕێیانی لە بێرلینی ئاڵمان کە دوایە دادگای ئاڵمانیش ڕەفسەنجانیی بە یەکێک لە بڕیاردەرانیی تێرۆرەکە ناساند. تێرۆری ناوەندی یەهوودیەکان لە ئارژانتین، پەروەندەیەکی دیکەی ڕەفسەنجانیە کە هێشتاش بە ئاکام نەگەیشتوە و فەرمانی دەسگیرکردنی لەوبارەشەوە بۆ دەرچوو.\nلاپەرەیەکی دیکەی کارنامەی ڕەشی ڕەفسەنجانی بریتیە لە بەتاڵانبردنی سامانی وڵات لەژێر ناوی ئاوەدانکردنەوە لە دوای شەڕی ئێران و عێراقدا کە باندێکی مافیایی مەترسیداری دامەزراند و هەرچی سامانی وڵات بوو چ ئەوکات و چ ئێستاش هەڵی دەلووشن و ڕەنج و ماڵوێرانیی خەڵک ئاکامی ئەو بەتاڵان بردنانەیە کە ڕەفسەنجانی و خامنەیی و کەسانی دیکەی سەرانی ڕێژیم بەڕێوەی دەبەن. ڕۆڵی ڕەفسەنجانی ڕۆڵی ڕێپێشاندەربوو کە فێری تاڵانی کردن. هەر لە سەردەمی سەرۆک کۆماریی ئەودا بوو کە سپای پاسداران و ئیتلاعات بەناو کاری ئابووری و لەو ڕێگەوە هەم سامانی وڵات بەتاڵان ببەن و هەم لەژێر ناوی کۆمپانیاکانی ئابووریدا کاری تێرۆریستی بکەن.\nڕەفسەنجانی کۆڵەکەیەکی گرینگی ڕێژیمی کۆماری ئیسلامی بوو کە لە بڕگە هەستیارەکانی وەکوو دوای بڕیاری دادگای میکۆنووسدا و یان لە دوای گەمارۆی توندی جییهانی بە دژی ڕێژیم سەبارەت بە پەروەندە ناوکیەکەی، ڕێگای چەواشەکاریی پێشانی سەرانی ڕێژیم دەدا تاکوو بە ناوو دەمامکی دیالۆگی شارستانیەتەکان و یان دەوڵەتی تەدبیر، بە جیهان بڵێ کە ئەوە خەتی پراگماتیکیی و میانەڕەو لە ڕێژیمدا هەیە و بەم شێوەیە دەلاقەیەک بۆ دەربازبوونی ڕێژیم لە تەنگانە بدۆزێتەوە و لە ڕاستیدا سوکانداری دەربازکردنی ڕێژیم لە تەنگاکان بووە کە تەمەنی ڕێژیمی تاوانباری ئیسلامی درێژتر بکاتەوە.\nبێگومان لەم ڕاگەیەندراوەدا ناکرێ هەموو کارنامەی تاوان و ڕیاکاری وفریوکاری و دژە مرۆیی ڕەفسەنجانی باس بکەین، بەڵام ئاماژەیەکی خێرا بە ڕۆڵی ڕەفسەنجانی لە دروستکردنی دادگاکانی بەناو شۆڕشدا کە بە دەیان هەزار کەسیان ئێعدام کرد، ڕۆڵی ڕەفسەنجانی لە شووڕای پێنج کەسی کە دوای شەڕی ئێران وعێراق وڵاتیان بەناو بەڕێوە برد، بەڵام یەکەم کاریان کوشتاری زیندانیانی سیاسی لە هاوینی ٦٧ بوو، ڕۆڵی ڕەفسەنجانی لە پەرەدان بە مادە سڕکەرەکان لە نێو نەتەوە ستەملێکراوەکان و بەتایبەت کوردستان، لە بەتاڵانبردنی هەموو ئاسەوارە مێژوویی و ژێرخاکیەکان، لە دروستکردنی ئۆرگانە نیزامی و ئیتلاعاتییە موازییەکان کە سەرەڕۆیانە خەڵکیان دەگرت و لە نیویان دەبردن، لە قەتڵە زنجیرەییەکان و دەیان ڕۆڵی دیکەی ڕەفسەنجانی بکەین کە لە هەموویاندا مێشکی ژەنگاویی دارشتنی تاوان بووە.\nئەوەی کە لە کۆتاییدا جێگای ئاماژەیە، ئەو ڕۆڵەیە کە ڕەفسەنجانی لە پاراستنی ڕێژیمی کۆماری ئیسلامیدا هەیبووە؛ هەرچەند دژایەتیی قووڵ و لە سەر ئەساسی بەتاڵانبردنی سامانی وڵات و دەست بەسەر سەرچاوەکانی هێزداگرتن لە نێوان ڕەفسنەجانی و خامنەییدا پەیدا بوو و لە ئۆرگانە جۆربە جۆرەکاندا ڕەنگی دەدایەوە، بەڵام هەموو کات مانەوەی ڕێژیم بۆ ئەوان خاڵی یەکلاکەرەوە بووە و هەر ئەوەش بوو کە ڕەفسەنجانیی وا لێ دەکرد کە هەرچەند هێشتا دەسەڵاتی ئابووری و ئیتلاعاتیی زۆری مابوو و هێزی شبە نیزامیی تایبەتی خۆیی هەر هەبوو، بەڵام خامنەیی زۆر دەسەڵاتی لێ ئەستاندبوو و تەنانەت کوڕ و کچەکەشی کە هاودەستی باوکیان بۆ تاڵانکردنی سەرمایەی وڵات بوون، لە زیندان خستبوو، بەڵام سەرەڕای ئەوانە، ڕەفسەنجانی لەپێناوی مانەوەی ڕێژیمی کۆماری ئیسلامیدا دووبارە هەروەک خامنەیی لە پەیامەکەیدا بۆ مردنی ڕەفسەنجانی باسی کرد، ئۆگریەکی تایبەتی بەو هەبووە. لە ڕاستیدا ڕەفسەنجانی کۆڵەکەیەک بوو کە توندڕەوی و سەرەڕۆیی خامنەیی بە شێوەیەک پاساوی دەهێنایەوە کە دونیا پیی وابێ دەکرێ لەگەڵ کۆماری ئیسلامیدا تەعامول بکرێ! مردنی ڕەفسەنجانی ڕەنگە ئەو ئامرازە گرینگەی چەواشەکاری و فریوکاریە لە دەستی کۆماری ئیسلامیدا نەهێڵێتەوە و کۆماری ئیسلامیی ڕاستەقینە دووبارە بە هەموو جیهان نیشان بدرێتەوە.\nبەم چەشنە، ئەگەر ژیانی ڕەفسەنجانی کۆڵەکەیەک بوو بۆ ڕاگرتن و درێژەی تاوانەکانی ئەو ڕێژیمە، نەمانی ئەو کۆڵەکەیەش لە داهاتوودا شوێندانەری خۆی لە سەر ڕێژیم دەبێ. هیوادارین کە سەرانی دیکەی ئەم ڕێژیمە بکەونە دەست دادگایەکی دادپەروەرانەی خەڵکی و هەموو پەروەندەی تاوانەکانیان بۆ خەڵک بخرێتە روو و بە سزای کردارە دژە مرۆییەکانیان بگەن.\n٢١ی بەفرانباری ١٣٩٥\n١٠ی ژانویەی ٢٠١٧\nجاری خوێندراوه: 1417


سیستانی، پەیامێكی لەسەر چۆنێتی بەرەنگاربوونەوەی ڤایرۆسی كۆرۆنا لە عیراق بڵاوكردەوە – تۆڕی میدیایی خەڵک\nسیستانی، پەیامێكی لەسەر چۆنێتی بەرەنگاربوونەوەی ڤایرۆسی كۆرۆنا لە عیراق بڵاوكردەوە\n2020/03/17 - 12:59 PM\nگەورە مەرجەعی باڵای شیعەكانی عیراق ڕایدەگەیەنێت، هەوڵەكانی كارمەندانی تەندروستی دژی كۆرۆنا هاوشێوەی هەوڵی جەنگاوەرانە.\nعەلی سیستانی گەورە مەرجەعی باڵای شیعەكان لە عیراق لە پەیامێكدا ئاماژە بۆ ئەوە دەكات، ئەركی هەموو هاوڵاتییەكە توانای خۆی بەكاربهێنێت بۆ چارەسەری نەخۆشی ڤایرۆسی كۆرۆنا و چاودێریكردنی بڵاوبوونەوەی.\nوتیشی”پێویستە لایەنی پەیوەندیدار، سەرجەم پێداویستییە گرنگەكانی پاراستنی پزیشك و كارمەندانی تەندروستی دابین بكات، چونكە ئەوان مەترسی لەسەر ژیانیان دروستبووە و ڕووبەڕووی ڤایرۆسی كۆرۆنا بوونەتەوە و هەوڵەكانیان خستوەتەگەڕ كە بەهیچ شتێك بەراورد ناكرێت”.\nئاماژەی بۆ ئەوەش كرد، چارەسەركردنی تووشبوانی كۆرۆنا ئەركی سەرشانی هەموو ئەو كەسانەیە كە توانای ئەو ئەركەیان هەیە، وەك پزیشكان و كارمەندانی نەخۆشخانەكان و پێویستە لەسەر بەرپرسانی كەرتی تەندروستی سەرجەم پێداویستییەكانی خۆپارێزیان بۆ دابین بكەن، چونكە ئەو هەوڵانەی كارمەندای تەندروستی بۆ بەرەنگاربوونەوەی كۆرۆنا دەیدەن هاوشێوەی ئەو هەوڵانەیە جەنگاوەرانی نیشتیمانپەروەر كە بۆ پاراستنی نیشتیمانەكەیان ئەنجامی دەدەن.\nئەمەش لەكاتێكدایە، بەپێی ئامارەكانی وەزارەتی تەندروستی عیراق تووشبووان بە ڤایرۆسی كۆرۆنا زیاتر لە 100 كەسی تێپەڕاندووە و حكومەتیش ئامادەكاری كردووە بۆ ڕووبەڕووبوونەوەی ڤایرۆسەكە.\nعەلی سیستانیعيراقڤایرۆسی كۆرۆنا\nئەمریکا سێ بنکەى سەربازى ڕادەستى عیراق دەکاتەوە\n“ئه‌وه‌ی به قاچاخ هاتووه‌ته‌وه و خۆی بۆ ده‌زگا ته‌ندروستیـیه‌كان ئاشكرا نه‌كردووه، مامه‌ڵه‌ی تاوانباری له‌گه‌ڵدا ده‌كرێت”


نە ناوشێروان دشێت گۆرانکاری یا بکەت و نە دەستهەلاتەک گەندەل دشێت چاکسازی یا بکەت – مالا مه\nMalame 2019-02-18\t286 Views\nئه‌ڤ وتاره به‌ریا ٨ سالا هاتیه نڤیسین لێ هه‌مان رۆژه‌ڤه\nبەیان ناما بزاڤا گۆران لسەر هەلوەشاندنا حوکمەت و پەرلەمانێ باشورێ کوردستانێ جارەک دی ل باشورێ کوردستانێ جاددە ڤالاکر و هەر هندەکا ل لایەکێ جاددێ جهێ خوەکر. ژخوە جاددامەژی نە گەلەک جودایە ژ یا مسرێ،تونس، یەمەن و وەلاتێن دی یێن هەرێمێ، ل هەردوو رەخا خەلک هەیە بێ بولیل درەقسیت، ئەڤجا نەخاسمە ئەگەر هندەک جارا بو وان بولیلەک بێتە لێدان.\nبگشتی رەخێ گۆران دبێژیت هەلوەشاندنا حوکمەت و پەرلەمانی تەنیا رێکە بو چارەسەرکرنا کریسا(ئالۆزیا) کوردستان ئەڤرۆ گەهشتی یێ، رەخێ دەستهەلاتێ دبێژیت پشتی گۆران شکەستن لدویف شکەستنێ خواری و ئیفلاس بوی گۆران دخوازیت تێکدانێ ل کوردستانێ بکەت. ب باوەری یا من پرانی یا هەڤالێن گۆرانێ نوزانن کریس چی یە، چونکی گۆران بخوە دناڤ کریسێ دایە. هەروەسا هەڤالێن دەستهەلاتێ ژی نوزانن تێکدان چی یە، چونکی ئەڤە ٢٠ سالە ما چ مایە پ د ک و ی ن ک تێکنەدای.\nبێ گۆمان ل دەستپێکا دروست بونا بزاڤا گۆران و پشتی سەرکەفتنا مەزن ئینای د هەلبژارتنێن پەرلەمانێ کوردستانێ ل ٢٥ تیرمەها ٢٠٠٩ ئومێدەک مەزن چێبو بو گەلەک کەسێن مە ل باشورێ کوردستانێ، هەیا ژمارەک بەرچاڤ ژ ئەندام و لایەنگرێن پارتێن دەستهەلاتێ. بدیتنا هەمی یا هەبونا ئۆپوزسیونێ بۆ جارا ئێکێ ب ڤێ رێژا مەزن دێ شێت تا راددەکێ مەزن دزی و گەندەلی یێ کێمکەت ل کوردستانێ و دەستهەلاتێ مەجبورکەت پتر خەمێ ژ گازندێن خەلکی بخوت. تا راددەک مەزن بزاڤا گۆران سەرکەفتی بو د نەهێلانا دزی و گەندەلی یا ئآشکرادا، ڵێ گەندەلی یا یاسایی و لبن ناڤێن جودا و دزیا لپشت پەردێ بەردەوامە.\nگۆران بوچی گەهشتە ڤێ کریسێ. هەرچەندە د گوتن ئەم نە بزاڤەک کلاسیکی کوردینە، ئەم دێ رەنگێن مودەرنێن رێکخستنا ئێخینە دناڤ ژیانا پولیتیکا کوردی دا، لێ د خالێن ڤەبردا سەرکردایەتی یا گۆران چ جودابون ل گەل سەرکردایە تی یا پارتێن دی یێن باشورێ کوردستانێ نینە و ئەڤەنە ئەگەرێن سەرەکیێن کریسا گۆران لدویف بوچونا من:\n١/ بزاڤا گۆران وەک هەر هێزەک کوردی بابێ روحی یێ خوەیێ هەی، کو ئەوژی ناوشێروان مصطفی یە، شاشنابیت، هەمی تشتەکی دزانیت و دڤێت هەمی ب گۆتنا وی بکەن و بەرەڤانی یێ ژێبکەن هەیا ئەگەر نەدروست ژیک بیت. هەیا ئەڤرۆ مە گوهلێ نەبویە کەسەکێ بەرچاڤ ژ بزاڤا گۆران رەخنەک یان تێبینیەک لسەر هەلویستەکێ ناوشێروان مصطفی هەبیت، لێ وەک بکوردی د بێژن بەس خوەدێ بێ کێماسی یە. لێ وەسا دیارە بزاڤا گۆران ژی یەک هزرە یەک هەلویستە ل پشت بابێ روحی یێ خوە، ئەڤەژی بێگومان دویرە ژ گۆرانکاری یا خەلکێ مە دخوازیت.\n٢/ ناوشێروان مصطفی بۆ خوە وەک هەمی سەرۆکێن پارتی و بزاڤێن کوردی ب کێماسی دبینیت بونا ئەندامێ پەرلەمانێ کوردستانێ. ژبو چارەسەرکرنا ڤێ پرسێ دڤێت مە سێ حوکمەت هەبن شوینا دووا، دا ناوشێروان مصطفی ژی ببیتە سەرۆکەک.\n٣/ سەرکردا بزاڤا گۆران وەک پولیتبیرویا پارتێن دی کاردکەت، بخوە نەوێریت ئەرکێ بەرپرسیاری یێ وەرگریت لەوما کەسێن ل پلێن نزم دکەتە ئەندام پەرلەمان، ئەگەر باش و سەرکەفتی بون ، کارێ وان بو سەرکردایەتی یا گۆران ڤەدگەریت، ئەگەر ژی کارێ وان خراب بو، سەرکردایەتی یا گۆران بەرپرس نینە. بکوردی دبێژن ئەگەر تو نەزانی چاڤدە جیرانی. بۆ نمونە ئەگەر ئەم تەماشەی عیراقا عەرەبی بکەین دێ بینین کۆ هەمی هێزێن سیاسی ب هەمی گرانیا خوە راستەو خوە بەشداری یێ د پەرلەمان و حوکمەتێ دا دکەن ژبلی عمار حکیم و بابێ وی کو ئەوژی خوە ببابێ روحی یێ شیعا دزانن و ب دیتنا من ئەڤە ئەگەرا سەرەکی بو د پاشڤەچونا مجلس الاعلی د هەلبژارتنێن دوماهی یێ دا.\nئەم ڤەگەرین سەر بەیان ناما بزاڤا گۆران، ب باوەری یا من پرانیا خلکێ باشورێ کوردستانێ ب وان خالارایە ئەوێن د بەیان ناما گۆران دا هاتین، بەلێ ل ڤێرە من دڤێت ل گۆر دیتنا خوە شرۆڤەک بدەمە سەر شێوێ دەرکرنا ڤێ بەیان نامێ. بزاڤا گۆران هەردەم د بێژیت پارتێن دەستهەلاتێ دەست خوە خستی یە ناڤ هەمی کارێ دەولەتێ و دڤێت ئەڤ تشتە نەمینیت. لێ بزاڤا گۆران بڤێ بەیان نامێ ئاشکەراکر کو نە جودایە ژ پارتێن دەستهەلاتێ.\nوەک ئەم هەمی دزانین بزاڤا گۆران ٢٥ ئەندام ل پەرلەمانێ کوردستانێ هەنە، ئەگەرسەرکردایەتی یا بزاڤا گۆران هندەک رێز نەبو خەلکی بەلکو بو هەڤالێن خوەیێن پەرلەمانتەر هەبا نە دبو بەیان نامەک بڤی رەنگی بناڤێ بزاڤا گۆران دەرکربا، بەلکو دڤێت هەڤالێن وێ ئەندامێن پەرلەمانی ب ناڤێ فراکسیونا گۆران ئەڤ بەیان نامە دابا دەستێ سەرۆکێ پەرلەمانێ باشورێ کوردستانێ و پاشی ئەشکرا کربا د کونگرەک رۆژنامەڤانی دا.\nخالەک دی پر گرنگ ئەوە کو بزاڤا گۆران ئەڤ بەیان نامە ب چ لایەنێن دی یێن باشورێ کوردستانێ را دان و ستاندن لسەر نەکری یە. ئەڤەژی ڤەدگەریت هندێ ب دیتنا من گۆران وەک ماسترین هێز دناف ئۆپۆزسیۆنێدا بپێویست نوزانیت لگەل لایەنێن دی باخڤیت چنکی حسابێ بو وان ناکەت. لڤێرە ئەم ڤەگەریاین سەر رەوشا هەیا ئەڤرۆ مەهەی، ئانکو فلان هێز مەزنە و فلان بچیکە لەوما پێویست ناکەت لگەل هێزێن بچویک دان و ستاندنێ بکەی چونکی گۆتنا وان ب چناچیت.\nئەڤ کارێ بزاڤا گۆران کری بڤێ بەیان نامێ زارۆکا تینە بیرا من دەما تایەکا دژوار زارۆکا دگریت ژبەرخەو د ئاخڤن ( ئانکو کێمک دگریت). بێگومان پارتێن دەستهەلاتێ رەفتارەک گەلەک دور ژ کێمترین پیڤانێن باژێرڤانی و مرۆڤاتی ل گەل ئەندام و لایەنگرێن بزاڤا گۆران دکەت، هەر ژ نان برینێ هەیا تاوانا خیانەتێ، ئەم دشێین گەلەک پتر بنڤیسین لسەر رەفتارا بێ وژدانانەیا دەستهەلاتێ، لێ ئەڤەهەمی نەدبو ببا ئەگەرا هەلویستەکێ بڤی شێوەی ژلایێ بزاڤا گۆران. بباوەری یا من بزاڤا گۆران نەشێت وان گۆران کاری یا بکەت ئەوێن لسەر دئاخڤیت چونکی سەرکرداوێ بەشەک بویە ژ نفشی کوردی ئەوێ کەسێ لهەمبەر خوە نابینیت و خوە لسەر هەمی کەسی را دبینیت. بکورتی مەزنا یێ گۆتی فەلێ پیر بوسورمان نابیت.\nئەڤ بەیان ناما گۆران خوەدێ بو دەستهەلاتێ ئینا دڤێ دەرفەتێدا ژ بۆ بەرێ خەلکی بو دەمەک کورت بیت ژیک بدەتە گۆران و ب کەیفا خوە گەندەلی یێ بەردوامکەت. دەستهەلاتێ طەب ئینا خوە، ژ لایەکی جارەک دن بەس خوە کورد پەروەر دبینن و هەرکەسێ نە بیاوانکر دێ مورا خیانەتێ و تێکدەری یێ لێدەن. لێ تشتێ هەرێ کرێت گازیکرنا هەمی پێشمەرگەی بو، وەسا نیشاندان کو کوردستان هەمی دێ بیتە ئاگر. ی ن کێ ل سولەیمانی یێ ل گۆر هندەک ژێدەرا تانگ بەرامبەر گرێ ناوشێروان مصطفی دانابون، لێ گەلو مە ئەڤ تانکە چجارا نە دیتن ی ن کێ بو کەرکوک ب کار ئینابن هەیا وەک گەف.\nدەتسهەلات د بێژیت ئەم رێنادەی کەس حوکمەتا مە هەلوەشینیت، ئەڤە دەست کەفتیەک نەتەوی یە، لێ پرسا من ژ دەستهەلاتێ، کیژان حوکمەت دەستکەفتا نەتەوەیی یە، یا هەڤلێرێ یانژی یا سولەیمانی یێ. دەستهەلاتەک کو بخوە دبێژیت گەندەلی یێ هەمی جهەک دناڤ کۆمەڵگەهێدا گرتی یە ئانکۆ ژ زاهیرێ ( فێنومێن) بو بوچون. پرس ل ڤێرەیە چەوا مروڤی باوەری هەبیت ب دەستهەلاتەک ژ نینوکا تبلا پی هەیا کڤاندکا سەری دناڤ گەندەلی یێ دا بیت و سوزێن چاکسازی یێ بدەت.\nNext گرنگه په‌رله‌مان ده‌ست بكاربیت یانژی گرنگه هه‌می به‌شدار ئاماده‌بن؟


2017 مايو 08 : Hekar.net\nپرۆسەى ریفراندۆم و سەربەخۆیى کارێکى نیشتمانییە با نەکرێتە کارێکى حزبى نووسینی : غەفوور مەخمووری*\nالكاتب admin on 8 مايو, 2017 · شاركنا الرأي\nدەروازە (پرسی سەربەخۆیی كوردستان گەیشتۆتە قۆناخێك دەبێت هەنگاوی پراكتیكی و دووربینانەی بۆ هەڵبگیرێت، پرسەكە لەوە دەرچووە كە دوو بۆچوونی جیاواز لەناو خەڵكی كوردستاندا لەسەر ئەوە هەبێت، ئایا ئێمە دەمانەوێت سەربەخۆبین یان هەر بە پاشكۆیەتی عێراقی بەزۆر دروستكراو بمێنینەوە؟ نەخێر نەك هەر خۆمان بەڵكو دەتوانین بڵێن تارادەیەك رای گشتی جیهانیش لەوە دڵنیابۆتەوە كە جارێكی دیكە كوردستان ناتوانێت وەك بەشێك لە عێراق بمێنێتەوە). دروستكردنی بۆردێك یان ئەنجوومەنێكی سیاسی بۆ كاركردن لەسەر پرسى ریفراندۆم و سەربەخۆیى پرۆسەی ریفراندۆم بۆ سەربەخۆیی كوردستان، پرسێكی نەتەوەیی و نیشتمانییە و دەبێت بەو ئاراستەیە كاری بۆ بكرێت كە ببێتە پرۆسەیەكی دەستەجەمعی هەموو حزبە سیاسيیەكان و پێكەوە ئەم بڕیارە سیاسيیە دروست بكەین، بەڵام بەداخەوە هەتا ئێستا ئەم پرسە لە كوردستاندا نەیتوانیووە چوارچێوەی چەند حزبێكی…\nهێزی گەلەکەمان لە ێیڕادەیێکی سیاسی سەربەخودایە/سەلاح بەیتولا ئاکرەیی\nبێگومان جێگەی خوشحاڵیە کە ئەمڕو باشوری کوردستان هەنگاو بەرەو ئەنجامدانی گشتپرسی دەنێت بو سەربەخویی و لە م خوشحاڵیەش گەورەتر بریتیە لە دەنگدان بە بەڵێ بو سەربەخویی باشوری کوردستان کە ئەمە پرسێکی نیشتیمانی چارەنوسازە و سەدان ساڵە کوردستانیان چاوەڕێی دەرفەتێکی لە م چەشنە دەکەن بوی بڕەخسێت . قوناغی ئەمڕو قوناغێکی زێڕینە و جیاوازە لە گەڵ هەمو قوناغەکانی پێش خوی چونکە لە ڕابردودا دوزی کورد سەرەڕای بەرباکردنی دەیان شوڕش و ڕاپەڕینی گەورە و بە دی هێنانی دەستکەوتی نەتەوەیی و نیشتیمانی بەڵام لە هەمان کات دا نەبونە هوی گەیشتن بە ئامانجی کوتایی کە ئەویش بریتیە لە سەربەخوبوونی کوردستان چۆنکە ڕەوشی سیاسی نێودەوڵەتی نەک هەر گونجاو نەبوو بەڵکو سیاسەتی نێودەوڵەتی لە سەربنەمای بەرژەوەندی زلهێزەکانی دونیا هاوتەریب لەگەڵ دەوڵەتە سەردەستەکان…\nسیاسەتی هەرێمی كوردستان هەنگاویی گەورەی بەرەو بەدیهێنانی سەربەخۆیی ناوە ..ریبوار شوانی\nئێستا حكوومەتی هەرێمی كوردستان، بووەتە هێزێكی گرنگ و كاریگەری تەواوی ناوچەی ڕۆژهەڵاتی ناوەڕاست و ئەم هێز و پێگەیەیش دەتوانێت زۆر زووتر لەوەی پێشبینی دەكرا ڕێگا بۆ سەربەخۆیی كوردستان خۆش بكات.خاكی كوردستان بە سەر 4 وڵاتی عێراق و ئێران و سووریا و توركیادا دابەش كراوە، بەڵام كوردەكانی عێراق هەنگاوی زۆر گەورەیان لە گەیشتن بە بەدەستهێنانی ئامانجە نەتەوەییەكانیان بڕیووە. هەرێمی لە ساڵی 26 ساڵە هەرێمێكی نیمچە سەربەخۆیە ، كە هێزی پێشمەرگەی كوردستانەوە دەیپارێزرێت و هەرێمێكی ئارام و سەقامگیرە. هەرێمی كوردستان لە بواری سیاسەتی دەرەوەیشدا هەنگاوی زۆر گرنگی هەڵگرتووە و زۆرجاریش بڕیارەكانی لەو بوارەدا هیچ جۆرە پەیوەندییەكیان بە حكوومەتی ناوەندییەوە نییە.سەرەڕای ئەوەیش، كۆتاییهێنان بە دەسەڵاتی دیكتاتۆری پێشووی عێراق سەدام حوسێن، لە لایەن سوپای ئەمەریكاوە خزمەتێكی گەورەی بە سەروەریی…\nکاراكردنەوەی پەرلەمان بۆ لە گۆڕنانی ڕێفراندۆم /مەدحەت محەمەد سلێمان\nدەڵێن دەبێت پەرلەمان کارا بکرێتەوە تا یاسای گشت پرسی بە ئەنجام بدرێ ، سەیری ئەم درۆیە زلە بکەن، خۆ ئەگەر واش بێت دەبێت یاساکە بەرز بکرێتەوە بۆ سەرۆکی هەرێم تا واژۆی لە سەر بكات، ئێوە ناوی پارێزگارێکتان نەنارد بۆ سەرۆکی هەرێم تا واژۆی لە سەر بکات و شارێکتان تووشی قەیرانی بێ پاێزگاری کرد، پێم ناڵێن چۆن یاسای گشت پرسی دەنێرن بۆ واژۆ کردن ؟ هەموومان دەزانین مەبەستتانە گشت پرسی نەکرێ، ئەگینا لە قیمەی دەسەڵات بوون لە ناو پەرلەمان سەرۆکی هەرێم داوای لێ تان کرد ئەم یاسایە دەربکەن کەچی دوو دێریشتان نەنووسی، نازانم خۆتان دەگەوجێنن یان خەڵک چەواشە دەکەن ؟ یاسا ناچێتە بواری جێ بەجێ کردنەوە تا سەرۆکی هەرێم واژۆی لەسەر نەکات، کەواتە تەنها بۆ یەکجار…


هاوڵاتی لە هەلومەرجێکدا دەستبەکار دەبێتەوە کە ناوچەکە و هەرێمەکەی ئێمە نوقمی شەڕ و کێشەی گەورە و ئاڵۆزن. لە دۆخێکی لەم جۆرەدا ئاشکراکردن و بینینی "ڕاستی" پاشان گواستنەوەی کارێکی ئاسان نییە. ئەو ئاستەنگانەی لە شەڕ و کێشەئاڵۆزەکانەوە سەرچاوە دەگرن، ڕێگرن لەپێش هەنگاوەکانی میدیادا، شەڕ و پێکدادانەکان بەر لەهەموو شتێک "ڕاستی" دەپێکن و وێرانی دەکەن. لە ڕەوشی ئیمڕۆدا میدیایەک بێگومان ئامانجی بینین و گواستنەوەی ڕاستییەکان بێت، هەرگیز کارەکەی ئاسان نابێت. کاری میدیا کارێکی سەخت و بارێکە گران لەو ناوچە ئاڵۆز و پڕ لە شەڕ و شۆڕەدا.\nکارەکە سەخت و ناهەموارە، بەڵام کارێکیشە گرنگ و هاوکاتیش کاری مرۆڤگەلێکە هەڵگری ئاکار و هاوکات بوێریش بن، ئەومرۆڤانەی دەزانن نرخی ڕاستی چییە، حاڵیین لەوەی چاوبەستکردنی جڤات و لێڵکردنی بینین لە چاوی خەڵکدا هەموان بەرەو چ خەرەندێک دەبات.\nگومانی تێدا نییە ئیمڕۆ لە هەرێمەکەی ئێمە هیچ میدیایەک نییە بیەوێت یان بتوانێت ڕاستییەکان بگوازێتەوە، ئەمە دەردێکی گەورەیە و هۆکارەکانی ئەو دەردەیش زۆر و جۆراوجۆرن. نەبوونی میدیای سەربەخۆ هۆکاری سەرەکی بزرکردن، شاردنەوە و زۆرجاریش شێواندنی ڕاستییەکانە. بەڵام ئایا هیچ میدیایەک هەیە بتوانێت بەتەنیا دەسەڵاتی بەسەر ئەو کارەدا بشکێت، بێگومان نا. بەڵام گرنگ دەستپێکە، ئەگەر هاوڵاتی لە دەرچوونەوەیدا بتوانێت ئەو دەستپێکە دەستەبەر بکات، ئەوا ئامانجێکی زۆر گەورە دەپێکێت و دەبێت بە نمونەیەک بۆ کەسان و میدیای تریش هەنگاوی وەها بنێن. ئاخر هاوڵاتی لەو بوارەدا و لەسەرەتای کارکردنی خۆیدا نمونەیەکی گرنگە.\nگومان لەوەدا نییە میدیا یەکێکە لە ماشینە هەرە گرنگەکانی گۆڕانکاری و هێشتنەوەی کۆمەڵگە بەزیندوویی. هەر جڤاتێک چاوی تیژی میدیای بەسەرەوە نەبێت دادەوەشیت. بەڵام چ چاوێک؟ دەبێت چاوێک بێت شتەکان وەکو خۆی ببینێت و وەکو خۆی بیانگوێزێتەوە، نەک چاوێک بێت بەمەبەست لێڵ ببینێت یاخود بینینێک کە ئامانجی تایبەتی لەپشتەوە بێت. لە زێدەکەی ئێمە کاری میدیا و بەرژەوەندی سیاسی و تایبەتی بەجۆرێکی ترسناک تێکەڵ بوونە. گرنگە لە کاری لەمەودوای هاوڵاتیدا مۆدێلێکی جیاواز پێشکەش بکرێت. پێویستە ئەوانەی کار دەکەن ڕۆژنامەوان بن و لە هەست و نەستیاندا کاراکتەری سیاسی بزر بێت. هەست و نەست و خەم لە کاری ڕۆژنامەوانیدا دەبێت لە خزمەت بینین و پێشکەشکردنی ڕاستیدا بێت. هەر کاتێک دڵی ڕۆژنامەوان بۆ ڕاستی لێینەدا و نابینا دژایەتی بکات، یان لایەنگری هێز و بەرژەوەندی سیاسی بوو، ئیتر کردەی ڕۆژنامەوان بزر دەبێت و بەشێوەیەکی ترسناک ئەو دوو کارە "سیاسەت و میدیا" تێکەڵ دەبن. تێکەڵبوون و یەکانگیربوونەوەی سیاسەت و میدیایش بەرئەنجامی وەکو ئەوەی ئیمڕۆی دەبێت، بەرئەنجامێکی تاڵ و نەخوازراو. ئەو تێکەڵبوونەیە ئێستا نیشتمانی ئێمەی نوقمی ئاڵۆزی و سەرلێشێوان کردووە.\nهیوادارم هاوڵاتی و ڕۆژنامەوانەکانی ئەو دوو شتە تێکەڵ نەکەن، سیاسیبوون یان ڕۆژنامەوان، کە ئێستا و پێشتریش زۆریک وەها دەکەن و ئەو دووکارە هاوکات لەخۆدا کۆدەکەنەوە و بەرجەستەی دەکەن. بەهیوام لە کاری داهاتووی هاوڵاتیدا شتی لەوجۆرە ڕوونەدات و شتێکی تەواو جودا پێشکەش بکرێت.\nسەرباری هەموو ئاستەنگەکان و سەرەڕای ئەو هەموو کێشە و ئاڵۆزییە، دەستپێکردنەوەی هاوڵاتی کارێکی گرنگ و زۆریش پێویستە بۆ ئێستا و بۆ داهاتوویش.\nهەموومان بە هیوایەکی گەورە و بە عیشقێکی تایبەتەوە چاوەڕوانی دەستپێکردنەوەی هاوڵاتی دەکەین.\nبەهیوای سەرکەوتنی هاوڵاتی و قەڵەم و هەموو هەوڵەکان بۆ سەرخستنی ئەم پرۆژەیە.


متمانه و دووسى = ئارامى\nوخرووشه‌گانى پشت وه دو ڕسته یا جومله به‌سید: من دووسد دیرم .. من متمانه وه‌پید دیرم.. وه‌لى كامیان هوكار ئه‌واكه‌ى تره، دووسداشتن تا متمانه؟و كامیان زویتر جوور شعووریگ په‌یا بوود؟ ئایا تو خوه‌ش كه‌سیگ تواید چوینكه متمانه وه‌پى دیرید؟ تا دووسى دیرید و له‌وه‌ر ئه‌و دووسیه متمانه وه‌پى دیرید؟ وه‌لى تو ئه‌گه‌ر دووس كه‌سى داشتوید یا متمانه وه‌پى داشتوید یا وه چه‌واشه، له هه‌ردوگ حاڵه‌ته‌گه تو مینه‌ى ئارامى وسه‌قامگیرى كه‌ید له گشت بواره‌یل ژیان چ ماددى بوود چ مه‌عنه‌وى.\nله گشت حاڵه‌تیگ ئه‌وه ئه‌رامان دیار ده‌ید ك تو ئه‌گه‌ر ڕاسگوو بوید له دووسداشتن كه‌سیگ، بایه‌ته متمانه وه‌پى داشتوید، و بایه‌ته ئى شعووره قسه‌ى سه‌ر زووان نه‌ود و وه‌شیوه‌یگ كرده‌وه‌یى یا عه‌مه‌لى پراكتیزه‌ى بكه‌ید.\nله‌ى باوه‌ته جوانترین وه‌سه‌رهات ك له ئه‌قڵ كوومه‌ڵاتیه‌و په‌یا بویه ئویشید:\nژن و پیاویگ بوى فره دووس یه‌كترى داشتن و ڕه‌فیقایه‌تى قایمیگ له ناوبه‌ینیان بوى، هه‌ر یه‌ك له‌لیان نه‌تویه‌نستیاد ئه‌را سه‌عاتیگیش له‌واكه‌ى تر دویره‌و بكه‌فید، وه‌لى ئى دو كه‌سه هه‌ریه‌ك له‌لیان خوو و ره‌وشت تایبه‌ت خوه‌ى داشت، ك فره له یه‌كترى جیاواز بوین، چوینكه پیاوه‌گه فره ئارام بوى و قه‌ت تویڕه و سوخت نه‌ویاد و وه چه‌واشه‌ى ئه‌و، ژنه‌گه فره تویڕه و تون هه‌وسه‌ڵه بوى له گشت مه‌وقه‌یگ.\nرووژیگ له ڕووژان سه‌فه‌ر ده‌ریاییگ كه‌فته وه‌ریان، و له ناو ده‌ریایگ بى بن چه‌ن ڕووژیگ بردنه سه‌ر و له‌ناكاوا گه‌رده‌لویلان فره قایمیگ هات و وه‌خت بوى كه‌شتیه‌گه ژیرئاو بكه‌ید و مه‌ردم سه‌رنشینیشى بخنكنید، چوینكه واگه‌ى فره تون بوى ئاوه‌گه‌یش شه‌پۆل یا مه‌وج گه‌ورا گه‌ورایگ دیاد، وه شیوه‌یگ ك كه‌شتیه‌گه پڕى بوى له ئاو و مه‌ردمه‌گه‌ى بانیشى سه‌ر له‌لیان شیویا و ترس نیشته گیانیان، و كه‌شتیوانه‌گه‌یش ئه‌وه له مه‌ردمه‌گه نه‌شارده‌و ك شایه‌ت ئى كه‌شتیه ژیرئاو بوود و بخنكیه‌ید، و ئه‌را نه‌جاتیان موعجزه‌یگ خودایى تواید، ژنه‌گه‌یش خوه‌ى وه‌پى نه‌گریا و ده‌س كرده هات و هاوار و نه‌زانستیاد چه بكه‌ید و وه ده‌وده‌وان وه‌ره‌و لاى شویه‌گه‌ى چوى، به‌شكه‌م چاره‌یگ ئه‌راى په‌یا بكه‌ید، و له مه‌رگ قورتارى بكه‌ید.. وه‌ختى ڕه‌سیه لاى شویه‌گه‌ى سه‌رى له‌وه سڕ مه‌ن ك ئى پیاوه هیمان وه ئارامى جاران خوه‌یه‌و مه‌نیه‌سه‌ى، و چمانى هویچ چشتیگ ڕوى نه‌یایه، و ئه‌را خوه‌ى له سویكیگ دانیشتیه.. وه‌ختى وه‌ى شیوه دیه‌ى، ژنه‌گه زیاتر تویڕه بوى و وه‌وه تومه‌تبار شویه‌گه‌ى كرد ك بى باكه و فره سه‌رد و سسه!\nپیاوه‌گه‌یش وه ڕوى درژیگ و چه‌ویگ پڕ له قینه‌و نووڕسته پى، و خنجه‌ره‌گه‌ى له به‌خه‌ڵى ده‌ركرد و ناره‌ى تك دڵ ژنه‌گه‌ى و وه گشت جددى و ڕاسكانییگه‌و وه ده‌نگیگ تیژ وته پى: تو له‌ى خنجه‌ره ترسیه‌ید تا نه؟\nژنه‌گه‌یش ته‌ماشایگى كرد و وته پى: نه نیه‌ترسیه‌م.\nئه‌ویش وته پى: ئه‌را نیه‌ترسیه‌ید؟\nژنه‌گه‌یش جوواوى داو وت: چوینكه مشتگ خنجه‌ره‌گه ها وه ده‌س یه‌كیگه‌و متمانه وه‌پى دیرم و دووسیشى دیرم.\nپیاوه‌گه له‌ى ئانه بزگه خه‌نه‌یگ گرده‌ى و وته پى: منیش جوور تو، ئى هه‌مكه مه‌وج و واى تون و تیژه هاوه ده‌س یه‌كیگه‌و متمانه وه‌پى دیرم و دووسى دیرم... ئه‌ى دى ئه‌را ڕخم بچوود و له‌ى گه‌رده‌لویلانه بترسم و خوه‌میش زانم ك گشت چشتى ها وه‌ده‌س خوه‌ى!


ئەمریكا بە دوای جەنگدا دەگەڕێ؟ – Knwe.org\nسەرەکی » وتار » ئاراز رەمەزان » ئەمریكا بە دوای جەنگدا دەگەڕێ؟\nئەمریكا بە دوای جەنگدا دەگەڕێ؟\nله هه‌فته‌كانی رابردووه‌وه، ته‌نگژه دیپلۆماسییه‌كانی ئه‌مریكاو ئێران، زیاتر به‌ره‌و ئاڵۆزی چوون، جوڵەپێكردن‌و هێنانی هێزو ژماره‌یه‌ك له چه‌كی قورس له‌لایه‌ن ئه‌مریكاوه بۆ ناوچه‌كه له رێگه‌ی هێزی ده‌ریاییه‌وه، ململانێكه‌ی به‌ره‌و دۆخێكی تر بردووه. هه‌روه‌ك له دوای كشانه‌وه‌ی ئێران له رێكه‌وتنی ئه‌تۆمی له ساڵی رابردوودا ئه‌مریكای ناچار كرد، گه‌مارۆو گرژییه‌كانی بخاته قۆناغێكی نوێوه.\nپرسیاره جه‌وهه‌رییه‌كه ئه‌وه‌یە كه ئایا ئه‌مریكا به دوای جه‌نگدا ده‌گه‌ڕێت‌و مه‌یلی جه‌نگێكی تری له خۆرهه‌ڵات هه‌یه؟ یانیش وه‌ك به‌شێك له پسپۆڕانی دیپلۆماسییه‌تی نێوده‌وڵه‌تی پێیانوایه زیادبوونی هه‌ژموونی ئێران له ناوچه‌كه‌دا، وایكردووه بازاڕی بزنسی ئه‌مریكاو وڵاتانی خۆرئاوا بێهێزو كه‌م پێگه بكات‌و داهاتی كه‌متر له‌و وڵاتانه به‌ده‌ستبهێنن كه ده‌وڵه‌مەندو خاوه‌ن سامانی سروشتی زۆرن له ناوچه‌كه‌دا.\nبۆیه ئه‌گه‌ری كه‌مكردنه‌وه‌ی هه‌ژموونی ئێران‌و گواستنه‌وه‌ی ته‌نگژه‌و ململانێكان له ناوچه‌كه‌دا بۆ ناو ئێران، به ستراتیژی نوێی ئیداره‌ی تره‌مپ ده‌زانرێت‌و شه‌ڕخوازی دۆناڵد تره‌مپ-یش به‌رامبه‌ر به ئێران به ستراتیژییه‌تێكی ده‌ستپێكی شه‌ڕ نازانرێت، هه‌رچه‌نده ململانێكان گه‌یشتوونه‌ته حاڵه‌تی هه‌ڕه‌شه‌ی میدیایی، به‌ڵام ئه‌گه‌ری پێكدادانی سه‌ربازیی بێهێزه‌و ئێستا پێناچێت ئیداره‌ی تره‌مپ بچێته ناو ئه‌م جه‌نگه‌وه، هه‌رچه‌نده یه‌كێك له ستراتیژییه‌ته‌كانی تره‌مپ لاوازكردن‌و زۆرجاریش له پڕوپاگه‌نده سیاسییه‌كاندا ئاماژه‌دان بووه به كۆتایی هێنانی حكومه‌تی ئێستای ئێران.\nلۆبی شه‌ڕی ئێران له‌لایه‌ن ئه‌مریكاو به‌شێك له هاوپه‌یمانێتییه‌كان به تایبه‌تیش ئیسرائیل، مێژووی چه‌ند ده‌یه‌یه‌كی هه‌یه‌و به‌تایبه‌تیش له ئیداره‌ی ئۆباماوه ئه‌م لۆبییه به‌رده‌وام كاری له‌سه‌ر كراوه، به‌ڕاده‌یه‌ك له دوای راپه‌ڕینه‌كانی به‌هاری عه‌ره‌بی له ژماره‌یه‌ك له وڵاتانی باكووری ئه‌فریقاو خۆرهه‌ڵاتی ناوه‌ڕاست‌و زیادبوونی هه‌ژموونی سه‌ربازیی ئێران له ناوچه‌كه‌داو هه‌ستپێكردنی زیاتری مه‌ترسییه‌كان‌و كشانه‌وه‌ی ئێرانیش له رێكه‌وتنی ئه‌تۆمی، وایكرد كه كۆمه‌ڵی نێوده‌وڵه‌تی ناچار بكات به ئابڵۆقه‌ی سه‌ختی دارایی‌و بازرگانی‌و تا راده‌ی ئێستا كه ئابڵۆقه‌كان بوونه‌ته هه‌ڕه‌شه‌ی سیاسی‌و سه‌ربازی‌و ئێرانیش تا راده‌یه‌ك به‌رامبه‌ر سیاسه‌تی كۆمه‌ڵی نێوده‌وڵه‌تی بێباكه، ئه‌وه‌ش وایكردووه رای دیپلۆماسییه‌تی ده‌ره‌وه‌ی ئه‌مریكاو ته‌نانه‌ت هاوپه‌یمانه‌كانیشی بكاته چه‌ند رایه‌كی جیاوازه‌وه، هه‌م له ناوخۆی ئه‌مریكاو هه‌میش له ده‌ره‌وه‌ی ئه‌مریكا، چونكه را تونده سیاسییه‌كانی ئێران له كۆتاییدا وایكردووه كه ئه‌مریكا ناچار بكات له ناوچه‌كه‌داو به‌تایبه‌تیش له عیراق‌و وڵاته نزیكه‌كانی ئێران هاووڵاتیانی ئه‌مریكی بخاته حاڵه‌تی ئاماده‌باشی‌و ئاگاداركردنه‌وه‌و تا ئەو راده‌یه‌ی ئه‌مریكا به فه‌رمی داوای له هاووڵاتیانی وڵاته‌كه‌ی كردووه، ته‌نانه‌ت عیراقیش جێبهێڵن.\nلاوازیی متمانه له نێوان ئه‌مریكاو ئێران وایكردووه گرژییه‌كان به‌ره‌وپێش بچن، هه‌رچه‌نده مه‌یلی دانوستان‌و رێكه‌وتن له‌لایه‌ن هه‌ردوولاوه هه‌یه‌و له لێدوانه رۆژنامه‌وانییه‌كاندا ئاماژه‌یان پێده‌درێت، به‌ڵام نه‌بوونی متمانه‌و بێهێزی متمانه‌ی دیپلۆماسی هه‌ردوولا، وایكردووه ده‌ستپێشخه‌ری دانوستان، لە ئێستادا ئه‌گه‌ری لاواز بێ.\nرای تر ئه‌وه‌یه كه تره‌مپ‌و ئیداره‌كه‌ی، گرژییه‌كانی ئه‌م دواییه بۆ كه‌مپه‌ینه‌كانی هه‌ڵبژاردن‌و ملكه‌چ پێكردنی ئێران بۆ گه‌ڕاندنه‌وه‌ی بۆ ناو كۆمه‌ڵی نێوده‌وڵه‌تی‌و رێكه‌وتنی ئه‌تۆمی به‌كارده‌هێنێت، چونكه ده‌ستپێكردنی جه‌نگ له‌گه‌ڵ ئێران ده‌ره‌نجامه‌كانی روون نین بۆ تره‌مپ‌و كۆنگرێس، چونكه ده‌ستپێكردنی جه‌نگ ئه‌گه‌ری كاریگه‌ری نه‌رێنی هه‌یه له‌سه‌ر ئابووری ئه‌مریكاو ئه‌وه‌ش له‌وانه‌یه ببێته فاكته‌رێكی كاریگه‌ر بۆ دۆڕان له هه‌ڵبژاردنی داهاتوودا، كه ئه‌وه‌ش له به‌رژه‌وه‌ندیی ئیداره‌ی تره‌مپدا نابێ، چونكه ئه‌گه‌ر جه‌نگه‌كه له‌سه‌ر ده‌ستی ئه‌و ده‌ست پێبكات به‌ڵام روون نییه له‌سه‌ر ده‌ستی كێ كۆتایی پێدێت‌و ده‌ره‌نجامه‌كانیش چۆن ده‌بن.\nبه‌شێكی زۆری فاكته‌ره دیپلۆماسییه نێوده‌وڵه‌تی‌و هه‌رێمی‌و ناوخۆییه‌كانی ئه‌مریكاش ئه‌وه دره‌ده‌خه‌ن کە له‌گه‌ڵ ئه‌وه‌ی راوێژكاره‌كانی وه‌كو جۆن بۆڵتن، لێدوانی شه‌ڕخوازی ده‌ده‌ن بۆ میدیاكان، به‌ڵام ئه‌گه‌ر ده‌ستپێكردن‌و ئه‌نجامدانی جه‌نگ له‌گه‌ڵ ئێران له ئێستادا كه‌مه یاخود له ئارادا نییه، به‌ڵام هێنانی (120) هه‌زار سه‌رباز بۆ كه‌نداوو هه‌ڕه‌شه‌كانی تره‌مپ به‌ئامانج گرتنی هه‌ژموونی ئێرانه له ناوچه‌كه‌داو زیادكردنه‌وه‌ی هه‌ژموونی بزنسی ئه‌مریكی – ئه‌وروپیه له وڵاته ده‌وڵه‌مه‌نده‌كانی ناوچه‌كه‌داو گه‌ڕاندنه‌وه‌ی ئێرانه بۆ رێكه‌وتنی ئه‌تۆمی. بۆیه به‌هێزترین را له‌گه‌ڵ ئه‌وه‌دایه كه ئێستا ئه‌مریكا به دوای جه‌نگدا ناگه‌ڕێت.\nتووشبوون بە كۆرۆنا و شوناسی مرۆڤ\nمیدیا لە سەردەمی كۆرۆنادا


کوردیپێدیا - ئەو پارەیەی لە پڕۆژەکانی هەولێر ماوەتەوە بۆ هەڵەبجە خەرجدەکرێت\n📊 ئەو پارەیەی لە پڕۆژەکانی هەولێر ماوەتەوە بۆ هەڵەبجە خەرجدەکرێت | پۆل: ئامار و راپرسی | زمانی بابەت: 🏳 کوردیی ناوەڕاست\nئەو پارەیەی لە پڕۆژەکانی هەولێر ماوەتەوە بۆ هەڵەبجە خەرجدەکرێت\nئەندامێکی کوردی ئەنجومەنی نوێنەرانی عێراق رایدەگەیەنێت، ئه و پارەیەی لە پڕۆژەکانی هەولێرهەولێر ماوەتەوە بۆ پارێزگای هەڵەبجەهەڵەبجە خەرجدەکرێت کە بڕەکەی زیاتر لە 22 ملیۆن دۆلارە.\nنەجیبە نەجیب، ئەندامی ئەنجومەنی نوێنەرانی عێراق بە دواڕۆژی راگەیاند لەماوەی 12 ساڵی رابردوودا وڵاتی ژاپۆن چەند پڕۆژەیەکی لە هەولێر جێبەجێکردووە، بەڵام ئێستا ئه و پارانەی له و پڕۆژانەدا ماونەتەوە بۆ پارێزگای هەڵەبجە خەرجدەکرێت.\nوتیشی بڕی پارەکە 22 ملیۆن دۆلاره و بۆ پڕۆژەی ئاوی هەڵەبجە خەرجدەکرێت، ئەمەش دوای ئەوەی لە سەردانێکمان بۆ لای باڵێوزخانەی ژاپۆن لە عێراق بەڵێنیداوە ئه و پارەیە بۆ هەڵەبجە خەرج بکرێت.\nئه و ئەندامەی ئەنجومەنی نوێنەرانی عێراق، ئاماژەی بەوەشکرد ماوەی سێ ساڵە بەهۆی قەیرانی دارایی پارەکە وەستاوە، بەڵام لەمەودا خەرجدەکرێت و بە نووسراوی رەسمی رەزامەندی حکومەتی عێراق وەردەگرین و هیچ کێشەیەک لە خەرجکردنی پارەکەدا نەماوە.\nلەچوارچێوەی هاوکارییە داراییەکان ژاپۆن بۆ عێراق، بڕی پێنج ملیار دۆلار بۆ عێراق خەرجکراوه و له و رێژەیە چەند پڕۆژەیەکی ئاو ئاوەڕۆ و کارەبای هەولێر خەرجکراوە.\n#هەولێر | #هەڵەبجە |\n 📡 ماڵپەڕ | 🏳 کوردیی ناوەڕاست | ماڵپەڕی دواڕۆژ - 04-08-2017\n📅 رۆژی دەرچوون: 04-08-2017\n➕ ئەم بابەتە لەلایەن: (هاوڕێ باخەوان)ەوە لە: Aug 4 2017 8:47AM تۆمارکراوە


کارەبای هەولێر ئاگادارییەکی بڵاو کردەوە - اخبار العراق\nاخبار العراق » كوردى » کارەبای هەولێر ئاگادارییەکی بڵاو کردەوە\nکارەبای هەولێر ئاگادارییەکی بڵاو کردەوە\nبەرێوەبەرایەتی گشتی کارەبای هەولێر، ئاگادارییەکی لەبارەی پچڕانی کارەبا لە هەندێک شوێن بڵاو کردەوە.\nئەمڕۆ شەممە 10/11/2018، بەرێوەبەرایەتی گشتی کارەبای هەولێر لە پەیجی فەرمی خۆی لە تۆڕی کۆمەڵایەتیی (فەیسبووک) ئاگادارییەکی بڵاو کردووەتەوە و تێیدا هاتووە، “له‌ئه‌نجامی ئه‌و لافاوه‌ی ماوه‌ی رابردوو بووه هۆی لاربوونه‌وه‌ی یه‌كێك له‌تاوه‌ره‌كانی كاره‌با هێلی 33kv نێوان وێستگه‌ی سه‌لاحه‌دین و وێستگه‌ی خانزاد (به‌ستۆر)، كه ئه‌مه‌ش مه‌ترسی كه‌وتنی هه‌بوو له‌هه‌ركاتێكدا، بۆیه تیه‌مه‌كانمان له‌وكاتیه‌وه سه‌رقالی گواستنه‌وه‌ی هێڵه‌كه‌بوون”.\nکارەبای هەولێر ئەوەشی خستووەتە ڕوو، به‌م هۆیه‌وه ئەمڕۆ 10/11/2018 له‌كاتژمێر 9ی به‌یانیه‌وه وێستگه‌ی خانزاد كاره‌بای لێبڕاوه و ئه‌و هاوبه‌شانه‌ی ده‌كه‌ونه سه‌ر وێستگه‌ی ناوبراو بێ كاره‌با ده‌بن تاوه‌كو سبه‌ی 11/11/2018 كه‌پێشبینی ده‌كرێت ئه‌گه‌ر هیچ ئاسته‌نگێكی ته‌كنیكی نه‌یه‌ته پێش سبه‌ی به‌ر له ئێواره كاره‌كان ته‌واوبن و هێله‌كه بگوازرێته‌وه سه‌ر هێله نوێیه‌كه.\nڕوونیشکراوەتەوە، ئه‌و شوێنانه‌ی بێ كاره‌با ده‌بن بریتین كۆمه‌ڵگای به‌ستۆڕه، به‌شێك له‌گونده‌كانی ده‌ڤه‌ری زراره‌تی، به‌شێك له گونده‌كانی بناری سه‌فین و گونده‌كانی سه‌ر به ناحیه‌ی سه‌لاحه‌دین.


راگەیاندنی کۆمەڵە.. پیرۆز بێ ٨ مارس، رۆژی جیهانی ژن - کۆمەڵەی زەحمەتکێشانی کوردستان\nراگەیاندنی کۆمەڵە.. پیرۆز بێ ٨ مارس، رۆژی جیهانی ژن\nئەو ساڵ لە هەلومەرجێکدا ڕۆژی جیهانی ژن لە ئێران و کوردستان بەرز ڕادەگیرێ کە کۆماری ئیسلامی چلەمین ساڵی دەسەڵاتی دژ بە ژن تێپەڕ دەکات. چل ساڵ لەوەپێش رژیمێک هاتە سەر کار و یاساگەلێکی داسەپاند کە بەوپەڕی کۆنەپەرەستی هەموو مافێکی لە ژن ئەستاندەوە. ئەو دەسەڵاتە لە ماوەی ئەو چوار دەیەدا بە هەموو توانی خۆی حەولی داوە تا کولتورێکی کۆنەپارێزی دژ بە ژن لەناو ماڵ، لە خوێندنگا، لە شەقام و کۆڵان، تەنانەت لە نێو هەموو کۆڕ و کۆمەڵ و ناو هێڵەکانی گواستنەوە گشتیی و، لە شوێنی کاریش پەرە پێبدات و، هەموو ئاسەواری پێشکەوتویی نێو کۆمەڵ بسڕێتەوە. بەڵام لەو دوو دەیەی ڕابردوو ئەو دەسەڵاتە دواکەوتووە بەرەورووی بەرەنگاریی جیددی بزاوتی یەکسانیخوازی ژنان بۆتەوە و بە گشتی بیر و زەینی کۆمەڵگاش گۆڕانی گەورەی بەخۆوە بینیوە و خەباتی ژن بۆ یەکسانی لەگەڵ پێشوازیی جیددی هەموو چین و توێژێک بەرەوروو بۆتەوە. بزوتنەوەی نەتەوەیی و ڕزگاریخوازانەی کوردستان بێ ڕزگاری ژن لە کۆت و بەندی نەریتی کۆنەپەرەستانە ناتوانێ لەو قۆناغەدا سەرکەوتوو بێ.\nهەموومان دەزانین کە هاوکات لەگەڵ راونانی ژنان بۆ کونجی ماڵ و دانانی یاسای سەدەکانی ناوەڕاست، رژیم هێرشێکی دڕندانەی بۆ سەر کوردستانیش دەست پێکرد و بەم جۆرە ژنی کورد لەمبارەشەوە کەوتە بەر پەلامارێکی سەربازی دڕندانەش. ئێستا کێ هەیە نەبینێ و نەزانێ ژنانی کوردستان دەورێکی گەورەیان لە خەبات بە دژی کۆنەپارێزی گرتۆتە ئەستۆ بە ڕادەیەک تەنانەت لە بیروڕای گشتیی جیهانیش ناوبانگیان دەرکردووە و لە هەموو بواری خەباتی سیاسی و مەدەنی ڕۆڵ و کاریگەرییان بەرچاوە. لە ناو بزوتنەوەی ڕزگاریخوازی کوردستانیش ئیتر بە هاسان کولتوری پیاومەزنی ناتوانێ مەیدانی بۆ چۆڵ بێ. حەقوایە هێز و حیزبە سیاسیەکانی کوردستان و بە تایبەتی کۆمەڵە، شان بە شانی ئەو پێشکەوتوویی بیر و هزری کۆمەڵگا، گۆڕانی جیددی لە ئاستی ڕێکخراوەییش بۆ پشتیوانی بزوتنەوەی ئەکسانیخوازی ژنان، لە خۆیان دا پێک بێنن و بە بوێریەکی نوی بۆ ڕاماڵینی پاشماوەی کولتوری کۆنەپەرەستانە هەنگاو بنێن. ئـێمە خۆمان داوا لە هەموو هاوڕێیان و ڕێکخستنەکانی کۆمەڵە دەکەین ئەو ڕۆژە بە شکۆوە جێژن بگرن و لە هەموو هەلومەرجێکدا دژ بە نەریتی پیاومەزنی بێ ڕاوەستان تێبکۆشن.\nئێستا کە کۆماری دژە ژنی پەت و سێدارە گڵۆڵەی کەوتۆتە لێژی و لەگەڵ بەربەرەکانێی جەماوەر لە ناوخۆ و، بەرهەڵەستیی دەرەکی بەرەوڕوو بۆتەوە، پێویستە هەم ڕێکخراوەکانی ژنان و، هەم چالاکانی مەدەنی و سیاسی و حیزبەکن دەست لە ناو دەستی یەک بۆ وەدیهێنانی کۆمەڵگایەکی یەکسان بۆ پرسی ژن و پیاو ئیقدامی جیددی بکەن. ئێمە جارێکی دیکە لە هەشتی مارس و ڕۆژی جیهانی ژن بەڵێن نوێ دەکەینەوە بە هەموو شێوازێک، پشتگیری لە بزوتنەوەی فێمێنیستی ژنانی کوردستان بکەین. خۆمان بە هاوسەنگەر و هاوخەباتیان دەزانین.\nپیرۆز بێ ٨ ماڕس، ڕۆژی جیهانی ژن\nبەرز و بەڕێز بێ یادی گیانبازی هەموو ئەو ژنانەی بۆ یەکسانی ژن و پیاو تێکۆشان\n٣ی مارسی ٢٠١٩ زایینی\n2019/03/04 /by ئەدمین\nhttps://www.komala.com/wp-content/uploads/2014/09/logo-KOMALA-2.jpg 518 800 ئەدمین https://www.komala.com/wp-content/uploads/2014/03/logo.png ئەدمین2019-03-04 10:36:462019-03-04 11:02:51راگەیاندنی کۆمەڵە.. پیرۆز بێ ٨ مارس، رۆژی جیهانی ژن\nڕاگەیاندنی ڕێکخراوی ئاسۆی ژنی کورد بە بۆنەی ٨ی مارس ڕۆژی جیهانی ژنان... پەیامی ناوەندی هاوکاریی حیزبەکانی کوردستانی ئێران بە بۆنەی نوێبوونەوەی ساڵ و نەورۆ...


کۆمپانیای GitHub سەرجەم کۆدە گشتییە سەرچاوەکراوەکان لە نێو کۆگایەکی بەستەڵەکی جەمسەری باکووردا پاشەکەوت دەکات – کەی ئای تی ئێن\nئەپڵ ماڵپەڕ و ئەپی تایبەت بە ڤایرۆسی کۆرۆنای بەردەستکرد\nبلاکبێری نەوەیەکی نوێی لە مۆبایلی KEYone ڕاگەیاند کە کار بە سیستەمی ئەندرۆید دەکات\nکۆمپانیای شاومی زنجیرەیەکی نوێ لە مۆبایلەکانی ڕادەگەیەنێت بە ناوی Qin\nڕیكلامێكی نوێی ئایفۆن X بۆ تایبه‌تمه‌ندی پاره‌دان لە ڕێگەی چاوتروكاندنێك\nئینتەرنێت 16, تشرینی دووه‌م 2019\nلە ڕێگەی پڕۆژەیەکەوە، کۆمپانیای GitHub دەیەوێت سەرجەم کۆدە گشتییە سەرچاوەکراوەکان لە نێو کۆگایەکی بەستەڵەکی جەمسەری باکووردا هەڵبگرێت.\nلە میانەی بەڕێوەچوونی کۆنگرەی Universe Developer Conference لە 2 ڕۆژی ڕابردوودا، کۆمپانیای GitHub پڕۆژەیەکی نوێی بە ناوی Archive Program ـەوە ڕاگەیاند. پڕۆژەکە تایبەتە بە پاشەکەوتکردن و پاراستنی کۆدە گشتییە سەرچاوەکراوەکان بۆ ماوەی چەند سەدەیەکی داهاتوو. لە پڕۆژەکەدا چەند شوێنێک دیاریکراوە بۆ پاشەکەوتکردنی کۆدە گشتییە سەرچاوەکراوەکان، لە نێویاندا کۆگای ئەرشیفی جیهانی بەستەڵەکی جەمسەری باکوور (Arctic World Archive) بوونی هەیە، کە کۆگایەکە لە یەکێک لە چیاکانی بەستەڵەکی جەمسەری باکوور لە ناوچەی Svalbard بنیادنراوە و مەودای قوڵی بریتییە لە 250 مەتر.\nزانیارییە پاشەکەوت کراوەکان کە بریتی دەبن لە کۆدە گشتییە سەرچاوەکراوەکان، لە نێو بیرگەیەکی جۆری فیلمی بە درێژی 3,500 پێ هەڵدەگیرێن کە لە لایەن کۆمپانیای Piql بۆ درووستکردنی بیرگەی زانیارییەکانەوە دابین دەکرێت. بیرگەکە لە توانایدا دەبێت بۆ ماوەی 1,000 ساڵ لە ژیاندا بمێنێتەوە/کار بکات. بەم شێوەیە کۆمپانیای GitHub دەیەوێت بۆ ماوەی 10 سەدەی داهاتوو (1,000 ساڵ) سەرجەم کۆدە گشتییە سەرچاوە کراوەکانی تۆڕەکەی بە زیندوویی بهێڵێتەوە.\nکۆمپانیاکە لە نیازیدایە لە مانگی 1 ـی ساڵی داهاتووەوە سەرجەم کۆدە گشتییە سەرچاوەکراوەکانی تۆڕەکەی لە کۆگا ناوبراوەکەدا پاشەکەوت بکات.\nگرنگترین کۆدە گشتییە سەرچاوەکراوەکانی نێو تۆڕی GitHub، بریتین لە سیستەمەکانی Android و Linux، لە پاشان ژمارەیەکی زۆری زمانی پڕۆگرامکردن و سەکۆی وێب و ئامرازی ژیری دەستکرد و زیاتر. ئەم پاشەکەوتکردنە، سەرجەم ڕیپۆستۆری و سۆرسەکانی نێو تۆڕەکە دەگرێتەوە، تەنانەت ڕیپۆستۆری و سۆرسەکانی تۆش.\nلە نێو کۆگای ئەرشیفی جیهانی بەستەڵەکی جەمسەری باکوور (Arctic World Archive)، چەندین زانیاری جۆراوجۆر لە چەشنەکانی هونەری و مێژووی و جوگرافی و زیاتر هەڵگیراون. هەموو زانیارییە پاشەکەوت کراوەکان یارمەتی بنیادنانەوەی کۆمەڵگە دەدەن لە داهاتوودا.\n20 ساڵ لەمەوبەر، بیرۆکەی کۆدە سەرچاوەکراوەکان وەکو بیرۆکەیەکی زۆر گەمژانە چاوی لێ دەکرا، بەڵام لە ئێستادا جیهان لەسەر ئەوە بەندە. کێ دەزانێت تاوەکو 1,000 ساڵی دیکە تەکنەلۆژیا چی بەسەردا دێت؟\nتاگەکان Arctic Arctic World Archive ئینتەرنێت GitHub Open Source سەرچاوە کراوە گیتهەب


بەوێنە.. سێیەمین فیستیڤاڵی حەبیبەخاتوون بۆ شیعر و چیرۆک لەشارەزوور دەستی پێ کرد\nگومرگی گەرمیان ئاگادارییەکی بۆ کۆمپانیا و نووسینگە گومرگییەکان بڵاو کردەوە\nوەزارەتی پێشمەرگە لەبارەی ڕووداوەکەی گوندی چەخماخەوە ڕاگەیەندراوێکی بڵاو کردەوە\nدلێر عه‌بدولڕه‌حمان 06/04/2019 - 16:07 بڵاوکراوەتەوە لە چالاكی\nسەرلەبەیانی ئەمڕۆ، بەئامادەبوونی ژمارەیەکی زۆر شاعیر و چیرۆکنووس و ڕۆشنبیران و هاووڵاتییانی سنوورەکە، لەهوڵی شێرکۆ بێکەس لەکۆلێژی پەروەردەی شارەزوور، سێیەمین فێستیڤاڵی حەبیبەخاتوون بۆ شیعر و چیرۆک دەستیپێکرد.\nمستەفا ڕەشید، ئەندامی لیژنەی بەڵای سێیەمین فێستیڤاڵی حەبیبەخاتوون بۆ شیعر و چیرۆک لە شارەزوور، بە (باسنیوز) ی ڕاگەیاند: "سەرلەبەیانی ئەمڕۆ شەممە 6/5/2019، بەئامادەبوونی ژمارەیەکی زۆر شاعیر و چیرۆکنووس و ڕۆشنبیران و هاووڵاتییانی سنوورەکە، لەهوڵی شێرکۆ بێکەس لەکۆلێژی پەروەردەی شارەزوور، سێیەمین فێستیڤاڵی حەبیبەخاتوون بۆ شیعر و چیرۆک دەستیپێکرد".\nگوتیشی: "دیداری سەرلەبەیانی بۆ ڕێزگرتن بووە لە چیرۆکنووسی کورد ڕەئوف بێگەرد و تێیدا لەکۆی 13 چیرۆک کە بۆ فێستیڤاڵەکە نێردرابوو، 4 چیرۆکیان لەلایەن لیژنەیەکی تایبەتەوە وەرگیران و خوێندرانەوە، دواتریشپێشانگایەکی کاری دەستی بۆ ژمارەیەک کچ کرایەوە لەگەڵ پێشکەشکردنی گۆرانی و میوزیک بەئامادەبوونی هونەرمەند بۆکان هەورامی و تیپی میوزیکی مەولەوی".\nئاماژەی بەوەشدا, دیداری پاشنیوەڕۆ بۆ ڕێزگرتنە لە شاعیری کورد لەتیف هەڵمەت و تێیدا لەکۆی 25 شیعر کەبۆ فێستیڤاڵەکە نێردراوە 13 شیعریان پەسەندکراون و دەخوێندرێنەوە، لەگەڵ کردنەوەی پێشانگایەکی شێوەکاری و پێشکەشکردنی گۆرانی ومیوزیک و دواتریش هەڵسەنگاندن بۆ بەرهەمەکان دەکرێت و خەڵاتیان بەسەردا دابەشدەکرێت.\nبەوێنە.. لە خانەقین ماراسۆنێک بۆ کچان و کوڕانی ناوەندەکانی خوێندن ساز کرا\nگوڵاڵە.. لە هێرشێکدا چوار سەربازی عێراقی كوژران و بریندار بوون\nچەكدارانی داعش دوو هاوڵاتیی دیكەی ڕفێندراویان لە بەرامبەر پارە ئازاد كرد\nسەیدسادق.. خوێندکارێکی نابینا پلەی یەکەمی سەر قوتابخانەکەی بەدەستهێنا


ڕۆمیۆ حوزەیران: بەدواداچوونی جدی ده‌كه‌ین تا كاره‌ساتی مردنی هاوڵاتیان لەسەرەی وەرگرتنی موچە دوباره نه‌بێته‌وه چونكه ئه‌مە دژی مافی مرۆڤه\nی مانگی سێ ٢٣, ٢٠٢٢\nڕۆمیۆ حوزەیران سەرۆکی لیژنه‌ى کاروباری کۆمەڵایەتی و داکۆکى لە مافی مرۆڤ لە پەرلەمانی هەرێمی کوردستان ڕایدەگەیەنێت” لە سەرەتای هەفتەی داهاتوو وەکو لیژنەی مافی مرۆڤ لە پەرلەمانی هەرێمی کوردستان کۆدەبینەوە بۆ باسکردنی گیانلەدەستدانی دوو خانەنشین لە سەرەی موچەدا لە سلێمانی، بۆ ئەوەی بتوانین له‌گه‌ڵ لایه‌نی په‌یوه‌ندیدار به‌دواداچوونێكی جددی بكەین، چونکە ئه‌مه ڕووداوێكه به‌ڕاستی ده‌بێت هه‌ڵوێستێكی هه‌م جددی و هه‌م كاریگه‌ری له‌سه‌ر بكرێت كه ناكرێت به‌وشێوه‌یه بێت تا ئه‌م كاره‌ساتانه جارێكی تر دوباره نه‌بێته‌وه چونكه ئه‌م حاڵه‌ته دژی مافی مرۆڤه، حوزەیران دەشڵێت”ده‌بێت حكومه‌ت یاخود وه‌زاره‌تی دارایی ڕێگه‌چاره‌ی تری هه‌بێت بۆ دابه‌شكردنی مووچه بۆئه‌وه‌ی به‌وشێوه‌یه خه‌ڵك له‌سه‌ر شه‌قامه‌كاندا نه‌مێنێته‌وه هه‌تا به‌یانی و له‌وێ بخه‌وێت. ”\nڕۆمیۆ حوزەیران سەرۆکی لیژنه‌ى کاروباری کۆمەڵایەتی و داكۆكى لە مافی مرۆڤ\n” ده‌بێت هه‌ڵوێستێكی هه‌م جددی و هه‌م كاریگه‌ری له‌سه‌ر بكرێت ”\nسەبارەت بە ئاگاداری لیژنەکەیان لە گیانلەدەستدانی دوو هاوڵاتی لە سەرەی وەرگرتنی موچەی خانەنشینی لە سلێمانی، ڕۆمیۆ حوزەیران سەرۆکی لیژنه‌ى کاروباری کۆمەڵایەتی و داکۆکى لە مافی مرۆڤ لە پەرلەمانی هەرێمی کوردستان بە دەنگی ئەمەریکای ڕاگەیاند” به‌دڵنیاییه‌وه ئه‌مه یه‌كێكه له ئەرکەکانی لیژنه‌ی كاروباری كۆمه‌ڵایه‌تی و مافی مرۆڤ له په‌رله‌مانی كوردستان به‌ڵێ ئێمه ئاگامان لێیه، هه‌ر له یه‌كه‌م کاتژمێری ئه‌م ڕووداوه دڵته‌زێنه، به‌ڕاستی ئه‌ندامانی لیژنه له گروپی لیژنه باسیانكرد و داوایانكرد بۆئه‌وه‌ی به‌دواداچوونیان بۆ بكرێت، به‌ڵام به‌داخه‌وه ئه‌م مه‌سه‌له‌یه كه‌وته پشووه‌كانی نه‌ورۆزه‌وه، سه‌رجه‌م ئه‌ندامان و ڕاوێژكارانی لیژنه ئێستا به‌شی هه‌ره زۆریان خه‌ڵكی ده‌ره‌وه‌ی هه‌ولێرن له سلێمانی و دهۆك و له‌شوێنه‌كانی ترن، به‌ڵام ئێمه بڕیارمانداوه وه‌كو مافی مرۆڤ له په‌رله‌مان له‌سه‌ره‌تای هه‌فته‌ی داهاتوو لیژنه كۆبوونه‌وه‌یه‌كی تایبه‌ت بكات باسی ئه‌و مه‌سه‌له‌یه بكات و بتوانێت له‌گه‌ڵ لایه‌نی په‌یوه‌ندیدار به‌دواداچوونێكی جددی بكات، ئه‌مه ڕووداوێكه به‌ڕاستی ده‌بێت هه‌ڵوێستێكی هه‌م جددی و هه‌م كاریگه‌ری له‌سه‌ر بكرێت كه ناكرێت به‌وشێوه‌یه بێت، به‌ڵام ئه‌وه‌ی ڕاستی بێت تائێستا ته‌نها قسه‌یه و دیاریكردنی هه‌ڵوێستی لایه‌نه‌كانه به‌تایبه‌تی له سۆشیال میدیا و له شوێنه‌كانی تردا به‌ڵام ئه‌مه هیچ به‌هیچ ناكات هه‌تا ده‌بێت به‌شێوه‌یه‌كی پراكتیكی كار له‌سه‌ر ئه‌و مه‌سه‌له‌یه بكرێت. ”\n”دواكه‌وتنی کاتژمێرێک ناردنی مووچه‌ی خانه‌نشینان و فه‌رمانبه‌رانی هه‌رێمی كوردستان لە لایەن بەغدادەوە ئه‌مجۆره شتانه‌ی لێده‌كه‌وێته‌وه”\nئایا ئێوه چاره‌سه‌رتان به‌ده‌ر له هه‌ڵوێست وه‌كو مافی مرۆڤ له په‌رله‌مان چ چاره‌سه‌رێكتان هه‌یه بۆ ئه‌و بابه‌ته؟\nلە وەڵامدا سەرۆکی لیژنه‌ى کاروباری کۆمەڵایەتی و داکۆکى لە مافی مرۆڤ لە پەرلەمانی هەرێمی کوردستان وتی” خۆی خودی مه‌سه‌له‌ی مووچه زیاتر له‌چه‌ند ساڵێكه كێشه‌ی مووچه هه‌یه ئه‌ویش په‌یوه‌سته یاخود به‌ستراوه‌ته‌وه به كێشه‌كانی نێوان هه‌ولێر و به‌غداد به‌داخه‌وه هه‌ركاتێك به‌غداد ویستی شتێك له هه‌رێمی كوردستاندا بجوڵێنێت ده‌بینرێت مووچه‌ی خه‌ڵكی كوردستان ده‌بڕێت، دواكه‌وتنی کاتژمێرێک ناردنی مووچه‌ی خانه‌نشینان و فه‌رمانبه‌رانی هه‌رێمی كوردستان ئه‌مجۆره شتانه‌ی لێده‌كه‌وێته‌وه، چه‌نده‌ها كۆبوونه‌وه و دانیشتن له په‌رله‌مانی كوردستان كراوه به‌ئاماده‌بوونی وه‌زیرانی په‌یوه‌ندیدار به‌مه‌سه‌له‌ی مووچه‌وه وه‌كو وه‌زیری دارایی و ئابوری هه‌رێمی كوردستان بۆ چه‌ند جارێك، به‌ڵام تائێستا به‌داخه‌وه ئه‌م مه‌سه‌له‌یه چاره‌سه‌ر نه‌كراوه. ”\n”هۆکاری قەرەباڵغی ئەمجارەی بەردەم بانکەکان”\nڕۆمیۆ حوزەیران (سەرۆکی لیژنه‌ى کاروباری کۆمەڵایەتی و داکۆکى لە مافی مرۆڤ لە پەرلەمانی هەرێمی کوردستان ) وتیشی” من پێموایه له‌به‌رئه‌وه‌ی پشووه‌كان بووه بۆیه خه‌ڵك چووه له‌به‌یانی زووه‌وه یاخود شه‌وه‌كه له‌به‌رده‌رگای بانكه‌كه له‌وێ نوستووه، دواكه‌وتنی دابه‌شكردنی مووچه كه‌وته پێش ڕۆژێك پێش پشووی نه‌ورۆز و سه‌ری ساڵی كوردییه‌وه بۆیه خه‌ڵك هه‌وڵیداوه به تایبه‌تی خانه‌نشینه‌كان هه‌وڵیانداوه به‌زووترین كات مووچه‌ی خۆیان وه‌ربگرن و ئیتر بچنه ماڵه‌وه بۆئه‌وه‌ی له‌گه‌ڵ ئه‌ندامانی خێزانه‌كه‌یان كه چ به‌رنامه‌یه‌كیان هه‌یه بۆ ئه‌و ڕۆژانه، به‌ڵام پێویسته له‌سه‌ر هه‌موو لیژنه‌كانی په‌یوه‌ندیدار و لایه‌نی په‌یوه‌ندیدا نه‌ك ته‌نها لیژنه‌ی مافی مرۆڤ له‌وانه وه‌زاره‌تی دارایی بۆنموونه یاخود حكومه‌تی هه‌رێمی كوردستان كه دڵنیام خۆشیان به‌دواداچوونی جددی ده‌كه‌ن بۆئه‌وه‌ی ئه‌م كاره‌ساتانه جارێكی تر دوباره نه‌بێته‌وه چونكه ئه‌م حاڵه‌ته دژی مافی مرۆڤه به‌ڵام ئیتر خه‌ڵكه‌كه چووه له‌وێ خه‌وتووه هه‌تا به‌یانی، من پێموایه به‌شی هه‌ره‌زۆری ئه‌م مه‌سه‌له‌یه له‌دابه‌شكردنی مووچه‌ی هه‌ر مانگێك قه‌ڕه‌باڵغی خه‌ڵك ده‌بێت له‌به‌رده‌م بانكه‌كانی هه‌ولێر و سلێمانی و دهۆكدا ئه‌مه وه‌كو خوویه‌ك بووه به‌ڕاستی هه‌موو خه‌ڵك حه‌زده‌كات له‌هه‌مان كات و له‌هه‌مان ڕۆژدا و له‌هه‌مان سه‌عاتدا مووچه‌ی خۆی وه‌ربگرێت، به‌ڵام ده‌بێت به‌دیل-جێگره‌وه‌یه‌كی تر هه‌بێت، ده‌بێت حكومه‌ت یاخود وه‌زاره‌تی دارایی ڕێگه‌چاره‌ی تری هه‌بێت بۆ دابه‌شكردنی مووچه بۆئه‌وه‌ی به‌وشێوه‌یه خه‌ڵك له‌سه‌ر شه‌قامه‌كاندا نه‌مێنێته‌وه هه‌تا به‌یانی و له‌وێ بخه‌وێت. ”\nلە وەڵامی ئەو پرسیارەی ئایا ئه‌م شێوازی دابه‌شكردنی مووچه‌یه له هه‌رێمی كوردستان كه به‌وشێوه‌یه خه‌ڵك كۆده‌بێته‌وه و خه‌ڵك گیانله‌ده‌ستده‌دات ئه‌مه پێشێلكاری مافی مرۆڤه؟\n”به‌دڵنیاییه‌وه به‌ڵام مووچه ڕۆژی تایبه‌تی خۆی دیاریكراوه و له‌و ڕۆژه مووچه‌كان هه‌مووی دابه‌شده‌كرێن، به‌ڵام خه‌ڵكانێكیش هه‌ن وه‌كو وتم ترسیان لێنیشتووه پاره‌كه ببڕێته‌وه و پاره نه‌مێنێت له بانكه‌كاندا من پێموایه یه‌كێك له هۆكاره‌كان له‌وانه‌یه ئه‌مه بووبێت به‌هه‌رحاڵ ئێمه به‌دواداچوونی بۆ ده‌كه‌ین چونكه هه‌تا له نزیكه‌وه به‌دواداچوون نه‌كرێت له ناوچه‌كه و خودی لایه‌نی په‌یوه‌ندیدار ئینجا دواتر ده‌توانین قسه‌ی باشتر و ڕاستگۆتر بۆ ئه‌م مه‌سه‌له‌یه بكرێت. ”ڕۆمیۆ حوزەیران سەرۆکی لیژنه‌ى کاروباری کۆمەڵایەتی و داکۆکى لە مافی مرۆڤ لە پەرلەمانی هەرێمی کوردستان وایوت ”\n” ئێمه له‌ڕووی مافی مرۆڤه‌وە ده‌توانیین به‌دواداچوونی بۆ بكه‌ین ”\nئایا به‌دواداچوون له‌سه‌ر شێوازی دابه‌شكردنی مووچه ده‌كه‌ن؟\nوەڵامەکەی سەرۆکی لیژنەی مافی مرۆڤ بەمجۆرە بوو”هه‌موویان په‌یوه‌سته به‌یه‌كه‌وه ئێمه وه‌كو لیژنه‌ی مافی مرۆڤ ئه‌مه كاری لیژنه‌ی مافی مرۆڤه ،لیژنه‌ی دارایی و ئابوری هه‌یه له په‌رله‌مانی هه‌رێمی كوردستان ئه‌وان به‌دواداچوون بۆ مه‌سه‌له‌ی دابه‌شكردنی مووچه دەکەن ئه‌مه كاری خۆیانه چونكه هه‌ر لیژنه‌یه‌ك تایبه‌ته به كارێكی دیاریكراوی خۆی ئێمه له‌ڕووی مافی مرۆڤه‌وە ده‌توانیین به‌دواداچوونی بۆ بكه‌ین. ”\nدەقی قسەکانی ڕۆمیۆ حوزەیران لەم ڕاپۆرتەدا Mar.23.022


سازمان شورای اتحاد ملی کرمانشاه ایلام و لرستان: بۆردوومانى تورکیا له ئامێدى پردێکى رووخاند‌و 117 گوندى ئاواره‌کرد چه‌ترپرێس _ رووداو\nبۆردوومانى تورکیا له ئامێدى پردێکى رووخاند‌و 117 گوندى ئاواره‌کرد چه‌ترپرێس _ رووداو\nئه‌مڕۆ یه‌کشه‌ممه(2011/8/21) له رۆژى پێنجه‌مى بۆمبارانه‌کانى ئه‌رته‌شى تورکیا له کورته‌کى سه‌ر به ناحیه‌ى سه‌نگه‌سه‌ر کاتژمێر (13:00) ئۆتۆمبێلێکى هاوڵاتیان ده‌بێته ئامانجى فڕۆکه شه‌ڕکه‌ره‌کانى تورکیا و له ئه‌نجام شه‌ش که‌س ده‌بنه قوربانى. به گوێره‌ی دوایین زانیارییه‌کان کوژراوه‌کان (3) منداڵ و (2) پیاو و ژنێکه و ئه‌و بنه‌ماڵه‌یه خه‌ڵکی بۆڵێی بناری قه‌ندیلن.\nسامان ئه‌حمه‌د به‌رێوه‌به‌رى بنکه‌ى ئاسایشى سه‌نگه‌سه‌ر به(چه‌ترپرێسی)ى راگه‌یاند: ئه‌مرۆ کاتژمیر (13:00)ى دواى نیوه‌رۆ له‌ئه‌نجامى بۆردومانى فرۆکه‌جه‌نگیه‌کانى تورکیا له‌ریگاى کورته‌ک ئوتۆمبیلیکى جۆرى (تویتا) که(3)که‌س تیایدا ده‌بنه قوربانى.\nگوتیشى : یه‌کێک له‌کوژراوه‌کان ناوى(مام حوسینه)و خه‌لکى (بۆڵێ )یه،به‌ڵام دوانه‌ترى پارچه‌پارچه‌کردوونه و ناناسرینه‌وه ،تا ئیستاش ته‌رمى مام حوسینمان هێناوه‌ته خواره‌وه و به‌نیازین بچین ته‌رمه‌کانى تریش بهێنینه‌وه. به‌ڵام به گوێره‌ی دوایین زانیارییه‌کان کوژراوه‌کان (3) منداڵ و (2) پیاو و ژنێکه و ئه‌و بنه‌ماڵه‌یه خه‌ڵکی بۆڵێی بناری قه‌ندیلن.\nبۆردوومانى تورکیا له ئامێدى پردێکى رووخاند‌و 117 گوندى ئاواره‌کرد\nچه‌ترپرێس _ رووداو به‌رپرسى هێزه‌كانى پاسه‌وانى سنوور له پارێزگاى دهۆك به ماڵپه‌ڕی رووداوی رایگه‌یاندووه، سێ رۆژه بۆردوومان‌و تۆپبارانى توركیا بۆسه‌ر سنوورى قه‌زاى ئامێدى به‌رده‌وامه‌و زیانێكى گه‌وره‌ى ماددى به خه‌ڵكى ناوچه‌كه گه‌یاندووه‌و پردى (بالوكا)ى رووخاندووه. ئێواره‌ى 17/8/2011 هێزه سه‌ربازییه‌كانى توركیا به فڕۆكه جه‌نگییه‌كانیان سنووره‌كانى هه‌رێمى كوردستانیان بۆردومان كرد، بۆردوومان‌و تۆپبارانى توركیا سێ رۆژه بۆسه‌ر ناوچه‌كانى بنارى قه‌ندیل‌و قه‌زاى پشده‌ر‌و سنوورى ناحییه‌ى سیده‌كان‌و وه‌رتێى‌و قه‌زاى ئامێدى گرته‌وه، بۆردوومانه‌كه زیاتر سنوورى قه‌زاى ئامێدى گرتووه‌ته‌وه‌و 117 گوندى ئاواره كردوون جگه‌له‌وه‌ى 7 گوندى دیكه‌ى له ناحیه‌ى سیده‌كان ئاواره كردوه‌و تۆپه‌كانیش نزكى 5 كیلۆمه‌تر له سه‌نته‌رى ناحیه‌كه‌یان پێكاوه. زیاد حسێن ئاكنجین دانیشتوویه‌كى كۆمه‌ڵگه‌ى شیلادزێ سه‌ر به قه‌زاى ئامێدییه به ماڵپه‌رى (رووداو)ى راگه‌یاندووه "تۆباران‌و بۆردومانه‌كه‌ى توركیا بۆسه‌ر ئه‌و ده‌ڤه‌ره چه‌ندین ره‌ز‌و یاخى هاووڵاتیانى گونده‌كانى سوتاندووه‌و رۆژبه‌رۆژ تۆپباران نزیكتر ده‌بێته‌وه ئه‌گه‌ر تۆپه‌كان تۆزێ زیاتر سه‌ربكه‌ن زیانى گیانى زۆرى به‌دواده‌بێت". توركیا سێ رۆژه له سنوورى قه‌زاى ئامێدى ده‌ڤه‌رى نێروه‌و رێكان‌و نهێلى بۆردومان ده‌كات‌و رۆژ به‌رۆژ تۆپبارن‌و بۆردومانه‌كه له گونده‌كان‌و دانیشتووانى ناوچه‌كه نزیك ده‌بێته‌وه، خه‌ڵكى ناوچه‌كه‌ش ئاماژه به‌وه‌ده‌كه‌ن كه تۆپبارانى ئه‌و ده‌ڤه‌ره به‌و شێوه‌یه به‌رده‌وامبێت مه‌ترسى له‌سه‌ر گیانى هاوڵاتیان دروست ده‌كات. زیاد ئاكنجى گوتى "سێ رۆژه سنوورى هه‌رێمى كوردستان له‌لایه‌ن توركیاوه ده‌به‌زێندرێت، به‌ڵام حكومه‌تى ناوه‌ندى‌و حكومه‌تى هه‌رێمى كوردستان هیچ هه‌ڵوێستێكیان له‌مباره‌وه نه‌بووه"، گوتیشى "ئه‌گه‌ر توركیا به به‌هانه‌ى PKK ئه‌و سنووره ده‌كاته ئامانج، كێ رێگه‌یان لێده‌گرێت؟، هه‌روه‌كو چۆن ئێران له چه‌ند مانگى رابدروودا ده‌ڤه‌رى سیده‌كان‌و قه‌ندیل‌و ده‌یان گوندى ئه‌و ده‌ڤه‌ره‌ى بۆردوومان كرد‌و زیانى گیانى‌و ماددى لێكه‌وته‌وه بێ ئه‌وه‌ى به‌رپرسان هیچ هه‌ڵوێستێكیان هه‌بێت". بۆردومانه‌كه‌ى سنوورى قه‌زاى ئامێدى ده‌ڤه‌رى نێروه‌و رێكان‌و نهێلى‌و به‌روارى باڵاى گرتووه‌ته‌وه‌و 117 گوندى ئه‌و ناوچانه كه‌وتوونه‌ته به‌ر هێرشه‌كانى توركیا‌و ئاواره‌بوون‌و ناتوانن بچنه‌وه سه‌ر گونده‌كان‌و ماڵ‌و حاڵى خۆیان تاوه‌كو ئه‌و بۆردومانه به‌رده‌وامبێت. مه‌لا عه‌لى رشاڤه‌ى رایگه‌یاندووه "گوندى ئێمه چه‌ند جارێكه له‌لایه‌ن توركیاوه تۆپباران ده‌كرێت‌و ده‌سوتێندرێت، ئه‌مجاره‌ش به ده‌یان دۆنم زه‌وى له ره‌ز‌و باخى هاوڵاتیان سوتاوه‌و خه‌ڵكى گونده‌كه به ده‌یان ملیۆن دینار به‌روبوومیان سوتا، جگه‌له‌وه‌ش بۆردومانه‌كه ترس‌و دڵه‌راوكێى لاى خه‌ڵكى ئه‌و ده‌ڤه‌ره دروست كردووه". هه‌روه‌ها عه‌قید حوسێن ته‌مه‌ر به‌رپرسى هێزه‌كانى پاسه‌وانى سنوور له پارێزگاى دهۆك له لێدوانێكى بۆ ماڵپه‌ڕى (رووداو) رایگه‌یاندووه "تۆپباران‌و بۆردوومانى فرۆكه جه‌نگییه‌كانى توركیا سێ رۆژه له گونده‌كانى ده‌ڤه‌رى نێروه‌و رێكان‌و به‌روارى باڵا به‌رده‌وامه‌و زیانێكى گه‌وره‌ى ماددى به خه‌ڵكى ناوچه‌كه گه‌یاندووه و شه‌وى رابردووش پردى (بالوكا)ى له ده‌ڤه‌رى به‌رواری باڵا رووخاوه". چۆڵکردنی ئه‌م گوندانه و به ئامانج‌گرتن و دوورخسته‌نه‌ی گوندنشینان به‌و واتایه دێت که تورکیا نیازی به‌کارهێنانی چه‌کی کیمیایی هه‌بێت.\nهه‌رێمى کوردستان، خۆپیشاندانێکى گه‌وره به‌ڕێوه‌یه\nچه‌ندین هه‌زار که‌س له به‌رامبه‌ر هێرشه‌کانى ده‌وڵه‌تانى داگیرکه‌ر له رانیه رژاونه‌ته شه‌قام و خۆپیشاندانێکى گه‌وره دژ به وڵاتانى داگیرکه‌ر به‌ڕێوه‌یه.\nدواى ئه‌وه‌ى که پێنج رۆژه هه‌رێمه‌کانى سه‌ر به پاراستنى میدیا به تایبه‌ت گونده‌کان ده‌کرێنه ئامانج و خه‌ڵکى گوندنشین ئاواره و سه‌رگه‌ردان بوون. دواجار له ئه‌نجامى ئه‌م هێرشانه‌دا ئه‌مڕۆ یه‌کشه‌مه (2011/8/21) کاتژمێر (13:00) حه‌وت که‌س له ده‌ره‌وه‌ى هه‌رێمه‌کانى پاراستنى میدیا (کورته‌ک) سه‌ر به ناحیه‌ى سه‌نگه‌سه‌ر بوونه ئامانجى فڕۆکه‌کانى تورکیا و جه‌سته‌یان پارچه‌پارچه بوو و وێنه‌کانیان ویژدانێکى هه‌ر مرۆڤێکى هه‌ژاند.\nله‌و چوارچێوه‌یه‌دا له سه‌رجه‌م شاره‌کانى هه‌رێمى کوردستان ئاماده‌کارى خۆپیشاندانێکى به‌رفراوان ده‌کرێت. هه‌ر له‌و چوارچێوه‌یه‌دا رێکخراوه‌کان ئه‌مڕۆ ئێواره ده‌ستیان به به‌رنامه‌دارشتن بۆ خۆپیشاندانى گه‌وره کردووه شارى سلێمانیش یه‌کێک له‌م شارانه‌یه.\nشایانى باسه پێشتریش "کۆمه‌ڵه‌ى داخوازى گه‌لى کورد" بانگه‌وازى مانگرتنى سه‌رانسه‌رى له سه‌رانسه‌رى کوردستان (کوردستانى گه‌وره) بۆ (25) مانگ کردبوو، به‌ڵام هێرشى ئه‌مڕۆى تورکیا له مانگى ره‌مه‌زان و له ده‌ره‌وه‌ى هه‌رێمى گه‌ریلا سه‌برى له گه‌لى کورد بڕى، به پێى زانیارییه‌کان که له کۆمیته‌ى ئاماده‌کارى خۆپیشاندان له سلێمانى به (چه‌ترپرێس) گه‌ییشتووه، خۆپیشاندانى سه‌رانسه‌رى کوردستان رۆژى پێنج شه‌ممه ئه‌نجام ده‌درێت.\nهه‌روه‌ها کۆمیته‌ی شه‌هیدانی پارتی چاره‌سه‌ری دیموکراتی کوردستان ئه‌م ئێواره‌یه له بانگه‌وازییه‌کدا که بۆ (چه‌ترپرێس)یان ناردووه، بانگ له جه‌ماوه‌ری به‌شه‌ره‌فی کوردستان له شاره‌کانی هه‌رێمی کوردستان و به‌تایبه‌تی دانیشتوانی شارۆچکه‌ی رانیه ده‌کات سه‌رله‌به‌یانی رۆژی 22/8/2011 کاتژمێر (10) له‌به‌رده‌م گه‌راجى (سلێمانی ـ رانیه) رێپێوانێکی ناڕه‌زاییه‌تی هه‌تاکۆ جێى مه‌راسمی تازیه‌که به‌رێوه ده‌چێت. له لایه‌کیتر هاوڵاتیان ئاماده‌کارى بۆ رۆیشتن بۆ هه‌رێمه‌کانى پاراستنى میدیا ده‌که‌ن، به پێى زانیارییه‌کان هه‌ر ئێستا به هه‌زان که‌س له به‌رده‌م نه‌خۆشخانه‌ى گشتى شارى رانیه کۆبوونه‌ته‌وه.\nUpplagd av سازمان شورای اتحاد ملی کرمانشاه ایلام و لرستان kl. ۱۸:۲۵


چه‌ند سه‌رنجێك له په‌راوێزی شیعره‌وه … سه‌دیق سه‌عید ڕواندزی – Dengekan\nbySadiq Said Rwandze\tJune 5, 2020\tGeneral, Literature\nزمان، یه‌كێكه له ڕه‌گه‌زه سه‌ركییه‌كانی شیعر. هه‌روه‌ك مالارمێی شاعیری جیهانیش ده‌ڵێت:(شیعر ته‌نها زمانه). بێگومان زمان لێره‌دا ڕه‌هه‌ندێكی دیكه‌ی هه‌یه. چونكه ئه‌گه‌ر زمانی شیعری هه‌مان زمانی ئاسایی ده‌ربڕین بوو، ئه‌وا جیاوازییه‌ك نامێنێته‌وه له ڕووی فۆڕمی زمانه‌وه. زمان له شیعردا،وێنه‌ی هونه‌ری، واتا،شیعرییه‌ت و چێژو ئستاتیكایه. ئه‌وه گرنگ نییه زمانی ده‌قێك ساده‌یه یان ئاڵۆَز، ڕوونه یان ته‌مومژاوی، به‌ڵكو ئه‌و زمانه چه‌ند ده‌توانێت له خولقاندنی ئه‌زموونی جیاوازدا، ڕۆڵ ببینێت.بێگومان زمان وه‌ك ئامرازێك، به پێی قۆناغه‌كانی گه‌شه‌كردنی ئه‌ده‌بی،هزری وكۆمه‌ڵایه‌تی گۆڕانی به سه‌ر دادێت و پێش ده‌كه‌وێت.به‌وپێیه‌ی زمان، ڕه‌نگدانه‌وه‌ی دنیابینی و هزری شاعیره، ئیدی له په‌راوێزی گۆڕانكارییه هزریی و زمانییه‌كاندا، زمانی ئه‌ویش گۆڕانی به سه‌ر دادێت. شیعره‌كانی گۆران له سه‌ره‌تای ئه‌زموونی شیعرییه‌وه، هاوشێوه‌ی شیعره‌كانی دواتری نین. واته گۆڕانكارییان له ڕووی فۆڕمی ده‌ربڕین و زمانی گوزرارشتكردنه‌وه به سه‌ر داهاتووه. وه‌لێ دواجار ئه‌وه‌ی گرنگه ئه‌وه‌یه، كه له په‌راوێزی ئه‌و زمانه‌وه، گۆران ده‌بێته ئه‌زموونێكی جیاواز، كه ته‌نانه‌ت ئێستاش به‌شێكی زۆر له‌وانه‌ی شیعر ده‌نووسن، نه‌یانتوانیوه، له ژێر كاریگه‌ریه‌تی ئه‌زموونی گۆران له ڕووی زمانه‌وه ده‌ربچن. زمانی شیعری، ستایلی نووسین و ناسینه‌وه‌ی ئه‌زموونی شیعرییه. كاتێ شاعیرێك جیاواز ده‌نووسێت و له زمانی باو ده‌رده‌چێت، هه‌نگاوێك به‌ره و بونیادنانی زمانێكی شیعری تایبه‌ت به خۆی بونیاد ده‌نێ. به گشتی ئه‌زموونی شیعری كوردی له قۆناغی كلاسیكه‌وه، بۆ دوای ڕاپه‌ڕینیش، ده‌كرێ بڵێین ئه‌زموونێكی هاوشێوه و یه‌ك ستایلی زمانه. به‌شێك له شیعری شاعیره كلاسیكه‌كان، له ڕووی ده‌ربڕینه‌وه هێنده هاوشێوه‌ی یه‌كترین، كه نزیك بێته‌وه له‌وه‌ی ئه‌زموونی شیعرییان هارمۆنی بێت. ئه‌م زمانه شیعرییه، له قۆناغه‌كانی دواتریش دووباره ده‌بێته‌وه. زمانی شیعری هه‌فتاكان، زمانێكه ڕه‌نگدانه‌وه‌ی بارودۆخی سیاسی و شۆڕشگێریی و گوتاری به‌رگریی و مانه‌وه به‌شێكه له سیماكانی. ئه‌وه‌نده‌ی وه‌ك خوێنه‌رێك تێبینیم كردبێت، ته‌نها زمانی شیعری (جه‌لالی میرزا كه‌ریم)ه، وه‌ك زمانێكی جیاواز، له ڕووی وشه سازیی و ده‌ربڕین و گوزارشته‌وه، ده‌رده‌كه‌وێت. ئه‌گه‌ر نا گوتاری شیعری ئه‌و قۆناغه، تا ئه‌و ڕاده‌یه له یه‌كتری نزیكه،كه زۆر ئه‌سته‌مه ناوی شاعیره‌كان له په‌راوێزی شیعره‌كانه‌وه ده‌ربكه‌ین و ئه‌زموونی شیعرییان بناسینه‌وه. وه‌لێ به بڕوای من، هێشتاش زمانی شیعری هه‌فتاكان، له زمانی شیعری نه‌وه‌ی نوێی دوای ڕاپه‌ڕین، له ڕووی وێنه‌ی شیعرییه‌وه، ئستاتیكی ترو به چێژتره.(ده‌كرێ خوێنه‌ران بۆ ئه‌و به‌راوردكردنه، بگه‌ڕێنه‌وه سه‌ر وتارێكمان له ئه‌رشیفی هه‌ردوو ماڵپه‌ڕی سه‌نگینی ئه‌ده‌بی ده‌نگه‌كان و چراتیڤی به ناوی (ئستاتیكی وشه له شیعری نه‌وه‌ی دوێنێ و نه‌وه‌ی ئه‌مڕۆدا).بگره زمانی به‌شێكی زۆری شیعری دوای ڕاپه‌ڕین نه‌ك ته‌نها له ڕوخساردا، بگره له ناوه‌ڕۆكیشدا، زمانێكی لاساییكه‌ره‌وه‌و وه‌ك یه‌كه.بۆنموونه:\nداستان بارزان له شیعرێكدا ده‌ڵێت:\nپێش ئه‌وه‌ی بمرم شتێك ده‌ڵێم\nمۆدێلی تازه‌ی مرۆڤ چه‌شنێكی بێزاركه‌رن\nژیان له‌گه‌ڵ سه‌گ باشتره .*\nحوسێن له‌تیفیش له شیعرێكدا ده‌ڵێت:_\nماندووم له مرۆڤ..\nسه‌گ باشتره…وه‌فا پیشه‌ی سه‌گه..**\nله نێوان ئه‌و دوو كۆپڵه شیعرییه‌دا، نه‌ك ته‌نها فۆڕمی زمان، بگره وێنه و ده‌ربڕین و دنیابینی شیعریش هاوشێوه‌ی یه‌كترین و له یه‌كه‌وه نزیكن.وه‌ك ئه‌وه وایه، لاسایی یه‌كترییان كردبێته‌وه. كاتێ شاعیر ناتوانێ له ژێر فۆڕمی زمانی باو ده‌رچێت، ئه‌وا ئاسانترین كرداری شیعری لاساییكردنه‌وه‌یه. بێگومان هیچ ئه‌زموونێكی شیعریش جیاواز ناكه‌وێته‌وه، ئه‌گه‌ر زمانی ئه‌و ئه‌زموونه شیعرییه جیاواز نه‌بێت.لێره‌وه‌شه ئێمه ده‌بینین، به‌گشتی له ئه‌زموونی شیعری كوردیدا، ئه‌و جیاواز كه‌وتنه‌وه‌یه،نییه یاخود ده‌گمه‌نه. بگره له كۆی مێژووی شیعری كوردیدا، نالی و گۆران، ده‌چنه نێو ئه‌و جیاواز كه‌وتنه‌وه‌یه. هه‌رچه‌نده به‌ختیار عه‌لیش، جۆرێك له هه‌وڵی ئه‌زموونی جیاواز له ڕووی نووسینی شیعره‌وه ده‌دات و له گوناه و كه‌رنه‌ڤاڵدا، پایه‌كانی ئه‌و جیاواز كه‌وتنه‌وه‌یه دروست ده‌بن،وه‌لێ دواتر ئه‌و جیاواز كه‌وتنه‌وه‌یه، ناتوانرێت وه‌ك گوتارێك به‌رده‌وامی هه‌بێت و كاتێ دوایین كۆمه‌ڵه شیعری ئه‌و شاعیره‌ش ده‌خوێنینه‌وه، ئه‌و ڕاستییه‌مان بۆ ده‌رده‌كه‌وێت. جیاواز كه‌وتنه‌وه، كه ئێمه پێشتریش له وتارێكدا ئاماژه‌مان پێداوه،ده‌ره‌نجامی ئه‌زموونێكی درێژو خۆ جیاكردنه‌وه‌یه‌كی یاخییانه‌یه، كه ده‌شێ به‌ر لێدان و ڕه‌تكردنه‌وه‌ش بكه‌وێت. وه‌لێ ئه‌زموونی جیاواز، دواجار جیاواز كه‌وتنه‌وه‌ی خۆی ده‌سه‌لمێنێت و وه‌ك شوناسێكی دیاریكراو ده‌مێنێته‌وه، بگره زه‌مه‌ن ومێژووش ده‌بڕێت. مه‌گه‌ر دوای گۆران، تاكو ئێستاش، كه‌س توانیویه‌تی ئه‌زموونی ئه‌و دووباره‌بكاته‌وه، هه‌ڵبه‌ته مه‌به‌ستمان ئه‌زموونی گۆرانه، نه‌ك ئه‌زموونێكی جیاواز. بۆیه جیاواز كه‌وتنه‌وه، پرۆسه‌یه‌كی هزریی، زمانی، فه‌رهه‌نگی و دنیابینییه. له ڕاستیدا، كاتێ خوێنه‌ر به‌ر ئه‌زموونێكی كه‌سی و جیاوازی شاعیرێك ده‌كه‌وێت و كۆنتاكی له‌گه‌ڵ ده‌بێت، ئه‌وا به ئاسانی ماكی ئه‌و ئه‌زموونه جیاوازانه ده‌ناسێته‌وه.له‌و ڕوانگه‌یه‌شه‌وه ناسینه‌وه‌ی ئه‌زموونی (سه‌باح ڕه‌نجده‌ر) وه‌ك شاعیرێك،له ڕووی زمان و فۆڕمی نووسینه‌وه، ئه‌زموونێكی ئاشنایه به من.هه‌ڵبه‌ته ئه‌مه به‌و مانایه نا، كه په‌ی به وهه‌موو گوتنه جیاوازو ئاڵۆزو كۆد ئامێزانه ببه‌م كه له شیعره‌كانی ئه‌ودا هه‌ن، كه بۆ خوێنه‌ران به گشتی شیعری قورس وسڕك وداخراون و چوونه قووڵاییان، پێویستی به په‌ی بردنێكی زۆرو خوێندنه‌وه‌یه‌كی وردو ڕامانێكی قووڵ هه‌یه، به‌ڵكو به‌و مانایه‌ی له كاتی خوێندنه‌وه‌ی شیعره‌كانی ئه‌ودا، ڕیتمێك هه‌ست پێ ده‌كه‌م، كه له شیعری ئه‌وانیتر جیاواز بكه‌وێته به‌رچاوم. ئه‌و ڕیتمه شیعرییه كه له كاتی بینین و خوێندنه‌وه‌ی شیعره‌كاندا به‌ریده‌كه‌وم،جۆرێك له شێوه‌ی گوتن و داڕشتنی زمان و هێلكاریی و تۆپۆگرافیای ده‌ق دروست ده‌كات، كه ئه‌و ناسینه‌وه‌یه بناسرێته‌وه و له شیعری ئه‌وانیتر جیا بكرێته‌وه.بۆیه هه‌ر كاتێ ئه‌و ئه‌زموونه ده‌بینم، ئه‌گه‌ر ناوی شاعیریشی به سه‌ره‌وه نه‌بێ، وه‌ك خوێنه‌رێك ده‌یناسمه‌وه، چونكه ئه‌زموونێكی جیاوازو تایبه‌ته. تایبه‌ت به مانای زمانی شیعری و دنیابینی جیاواز. لێره‌وه‌ش كاتێ، شاعیرێك دێت و له‌سه‌ر هه‌مان ئه‌و ستایل و ڕیتمه شیعر ده‌نووسێت، درك به‌وه ده‌كه‌م، كه شاعیره‌كه چه‌ند له ژێر كاریگه‌ریه‌تی ئه‌زموونی سه‌باح ڕه‌نجده‌ر دایه و هه‌وڵی نووسین له سه‌ر شێوازی ئه‌و ده‌دات. به‌ڵام ئایا نووسین هاوشێوه‌ی ئه‌زموونی ڕه‌نجده‌ر هه‌ر وا ئاسانه؟ بێگومان به بڕوای من نه‌خێرو بگره له داهاتووشدا، نه‌ده‌بێته ئه‌زموون و نه‌ده‌شتوانێت ئه‌زموونی شیعری خۆی ده‌وڵه‌مه‌ندتر بكات. ئه‌مه‌ش له به‌ر یه‌ك هۆكار، ئه‌ویش ئه‌وه‌یه ئه‌گه‌ر كه‌سانی تر، بیانتوانیبایه وه‌ك سه‌باح ڕه‌نجده‌ر بنووسن، به دڵنیاییه‌وه ئێستا شاعیرێك نه‌ده‌بوو، به ناوی ساه‌باح ڕه‌نجده‌ر.ئه‌زموونی ئه‌و بۆیه ئه‌زموونی ئه‌وه، چونكه له هی كه‌سی تر ناچێت. لێره‌وه‌ش كاتێ(ژیار ئه‌سوه‌د)دێت و له ڕێی نووسینی شیعره‌وه، هه‌وڵی لاساییكردنه‌وه‌ی ستایلی شیعری ئه‌و ده‌دات، بێگومان نه ده‌توانێت وه‌ك ئه‌و بنووسێت، نه‌ده‌شتوانێت به‌رده‌وامی به ئه‌زموونی نووسینی شیعر بدات، كه من شیعر ئه‌و نووسه‌ره‌م پێشتر نه‌بینیوه . ئه‌گه‌ر لاساییكردنه‌وه‌ی ئه‌زموونی شیعری ڕه‌نجده‌ركارێكی ساده و ئاسان بووایه، ئه‌وا به دڵنییاییه‌وه ئێستا، نه‌ك شاعیرێك ده‌بوو به‌ناوی سه‌باح ڕه‌نجده‌ر، نه‌ئه‌زموونێكی جیاوازی شیعریش ده‌بوو.جیاوازكه‌تنه‌وه، هه‌نگاوی یه‌كه‌م و سه‌ره‌تای، به خۆدابڕین له ئه‌وانیتر ده‌ست پێده‌كات. دواتر جۆرێك له شوناسی شیعری بونیاد ده‌نرێت، كه كۆتایی نییه و قووڵبوونه‌وه و به‌رده‌وامی و وزه‌یه‌كی له ڕاده‌به‌ده‌ری شیعری ده‌وێت.ئه و ئه‌زموونه جیاوازه، ڕه‌تده‌كرێته‌وه، دژایه‌تی ده‌كرێت، به‌ڵام ئه‌وه‌ی گرنگه، ماهییه‌تی ئه‌زموونه‌كه‌یه، كه تایبتمه‌ندی كه‌سی و زمانی و شیعری تێدایه.ژیار ئه‌سوه‌د له شیعره‌كه‌یدا ده‌ڵێت:\nمێرووله له نێو لۆچه‌كانی ڕوخساریدا ..\nسه‌باح ڕه‌نجده‌ر چه‌ندین ساڵ پێش ئه‌م وێنه‌یه، له شیعرێكی خۆیدا ده‌ڵێت:_\nمێرووله به نینۆكی پێم به‌رزبوونه‌وه\nله ناوچاوانم پشووی دا..\nده‌مامكی كرده‌وه‌و ته‌ماشای چیای كرد.****\nیه‌كێك له سه‌ره‌كیترین، هه‌نگاوه‌كانی جیاوازكه‌وتنه‌وه‌ی شیعری، نه نووسینه وه‌ك ئه‌وانی تر. كاتێ شاعیرێك له هه‌ر ته‌مه‌نێك دابێت، له ژێر كاریگه‌ریه‌تی وێنه و ده‌ربڕینی شاعیرێكی دیكه ده‌نووسێت، بێگومان ده‌بێته شاعیرێكی كۆپیكه‌ر نه‌ك جیاوازنووس.ئه‌وه بۆیه له ئه‌زموونی شیعری كوردیدا به گشتی ته‌نها یه‌ك(نالی)ویه‌ك(گۆران) هه‌ن، چونكه ئه‌وان توانییان له سه‌ره‌تاوه له بازنه‌ی باو ده‌رچن و ببنه خاوه‌ن ئه‌زموونی شیعری خۆیان. له‌گه‌ڵ گۆراندا، چه‌ند شاعیرێكی دیكه‌ی هاوسه‌رده‌می ئه‌و هه‌ن، وه‌لێ بۆچی به ته‌نها گۆران ده‌مێنێته‌وه؟ چونكه ته‌نها ئه‌و توانی مه‌ودایه‌ك له نێوان ئه‌زموونی خۆی و به‌ر له خۆی دروست بكات. په‌ندێك هه‌یه ده‌ڵێت:_(سوارێك به ته‌نها تۆز ناكات). به‌ڵام گۆران ئه‌و سواره‌بوو، كه به ته‌نها گه‌رده‌لولێكی نایه‌وه كه هه‌مووان نغرۆ بكات.ئه‌و جیاواز كه‌وتنه‌وه‌ی گۆران، سه‌ره‌تا له سه‌ر ئاستی زمان، به‌و پێی كۆتایی به نووسینی شیعر له سه‌ر شێوازی كلاسیك هێنا، دواتریش به گوتارێكی دیكه‌ی جیاوازی شیعری ده‌ستی پێكرد. بۆیه زمان یه‌كێكه له ڕه‌گه‌زه سه‌ره‌كییه‌كانی جیاواز كه‌وتنه‌وه‌ی شیعری له ڕووی فۆڕم و ناوه‌ڕۆكیشه‌وه.بۆیه كاتێ شاعیرێك ناتوانێت له ئه‌زموونی زمانی باو ده‌رچێت وهه‌ر ته‌نها به ده‌وری ئه‌و زمانه و وشه سواوه‌كانی ده‌خولێته‌وه، ئیدی ناتوانێت ده‌قێكی شیعری جیاواز بنووسێت، ته‌نانه‌ت ئه‌گه‌ر په‌نجا ساڵیش بێت شیعر بنووسێت. له‌و ڕۆژانه‌دا، شیعرێكی(موحسین ئاواره)م له هه‌فته‌نامه‌ی (ڕێگای كوردستان) خوێنده‌وه.ئاواره، كه ئه‌گه‌ر هه‌ڵه نه‌بم په‌نجا ساڵه شیعر ده‌نووسێت، كه‌چی له‌و ده‌قه‌یدا وه‌ك شاعیرێكی ساده نووسی تازه و گه‌نج ده‌رده‌كه‌وێت، كه شیعر بۆ هه‌شتی ماڕس و زلف و ئه‌گریجه و له‌نجه‌ولارو جه‌سته‌ی ژن ده‌نووسێت!.وه‌ك خوێنه‌رێك ده‌كرێ بپرسین، كاتێ شاعیرێك دوای په‌نجا ساڵ، دنیابینی هێنده ساده ده‌بێته‌وه، كه وه‌ك گه‌نجێكی تازه نووس شیعر بنووسێت، چ ئاماژه‌یه‌ك ده‌گه‌یه‌نێت. بێگومان ئه‌مه ته‌نها یه‌ك ئاماژه ده‌گه‌یه‌نێت، ئه‌ویش نه‌مانی توانای شیعریی و خۆنوێ كردنه‌وه‌ی شیعرییه. ده‌نا چۆن ده‌بێت شاعیرێك دوای پێنج ده‌یه له شیعر نووسین، تازه باسی(پرچ و په‌رچه‌م و ئارایشتگاوتیله‌ی چاو و سه‌رهه‌ڵبڕین وته‌لاق و شه‌قی ژن) بكات، كه ده‌یان ساڵه هه‌مووان باسی ده‌كه‌ن و دووباره و هه‌زار باره‌ی ده‌كه‌نه‌وه؟!. شاعیری جیاوازننووس، فۆكسی له سه‌ر شته سواوه‌كان نییه، به‌ڵًكو به قووڵایی هه‌موو شتێكدا ده‌چێته خوار كه په‌یان پێ نه‌بردراوه.شاعیر ده‌بێ پرسیاری گه‌وره بكات و خوێنه‌ر ڕابگرێت، نه‌ك شیعری ڕۆمانسی هاوشێوه‌ی ئه‌و گه‌نجانه بنووسێت، كه شێت و شه‌یدای بینینی كچێكی جوانن. بێگومان كاتێ هه‌گبه‌ی شاعیر به تاڵ ده‌بێت، ئیدی شیعریش ده‌كه‌وێته خولانه‌وه به ده‌وری خولگه‌یه‌كی سواو.ئه‌زموونی شیعری، ئه‌زموونێكه به ئاراسته‌ی نوێتر له گۆڕان دایه.به‌ڵام كاتێ شاعیرێك ناتوانێ ئه‌و ئه‌زموونه جیاواز بكاته‌وه‌و زمانێكی نوێ بونیاد بنێت، بێگومان، ئه‌زموونه‌كه ده‌وه‌ستێت، یاخود بۆ دواوه ده‌گه‌ڕێته‌وه.\n*شیعری داستان بارزان ، له كۆمه‌ڵه شیعری ئه‌ستێره‌كان برینی مرۆڤن.\n** شیعری حوسێن له‌تیف، پاشكۆی زه‌مه‌نی كلتوور، ژماره(38) له 11/3/2020.\n*** ئه‌فسونی مه‌رگ، شیعری ژیار ئه‌سوه‌د، ماڵپه‌ڕی ژیان، به‌شی ڕه‌نگدان.\n**** ئه‌و شیعره‌ی سه‌باح ڕه‌نجده‌رم له یه‌كێ له دیوانه‌كانیدا كه‌وتۆته به‌رچاو كه وابزانم له دیوانی(سی ساڵ) شعردایه.\n* ئه‌و شیعره‌ی موحسین ئاواره، له ڕۆژنامه‌ی(ڕێگای كوردستان)ژماره(1211) له ڕۆژی 10/3/2020بڵاوكراوه‌ته‌وه.\nPrevious دەزانم کێندەرم دێشی کاتێ باسی ڕۆمان دەکەم -1- د. گۆران سەباح\nNext نەشمیلە … عەلی حەمەڕەشید بەرزنجی


ئه‌یلول 18, 2019 – بازرگان\nرۆژ: ئه‌یلول 18, 2019\nچیرۆکی کیفن بلانک لە سفرەوە بۆ ملیۆننێری و دامه‌زراندنی ئه‌نده‌ر ئارمۆر\nby Jiablog ئه‌یلول 18, 2019 Uncategorized / ده‌وڵه‌مه‌ندیLeave a Comment on چیرۆکی کیفن بلانک لە سفرەوە بۆ ملیۆننێری و دامه‌زراندنی ئه‌نده‌ر ئارمۆر\nچیرۆکی سەرکەوتنی بازرگانەکان لە سفرەوە\nزۆر گوێمان لە چیرۆکی سەرکەوتنی بازرگانەکان دەبێت کە چۆن سەروەت و سامانەکەیان بەکار دەهێنن بۆ دروستکردنی کۆمپانیا یان هەر کارێکی تر، بەڵام لە هەموو ئەم چیرۆکانەی سەرکەوتن چیرۆکی سەرکەوتنی بازرگانەیە کە لە سفرەوە دەستیان پێکردوە بە بێ بونی بودجەیەکی تەواو و بە پارەیەکی کەم سەرکەوتنی گەورەیان بەدەست هێناوە.\nکیفن بلانک چۆن ده‌ستی پێ كرد؟\nکیفن پلانک كاتی لاوی یاریزانێكی تۆپی پێی ئه‌مه‌ریكی بوو له‌یه‌كێك له تیپه‌كانی ئه‌مه‌ریكا ، هه‌ستی كرد كه خۆی و هاوڕێكانی له‌كاتی یاریكردندا عه‌ره‌قێكی زۆر ده‌كه‌ن، و جله‌كانیان كه له لۆكه دروستكرابوو، زۆر ته‌ڕ ده‌بوو، ئه‌مه‌ش جله‌كانی قورستر ده‌كرد و ڕێگربوو له ڕاكردنێكی ئاسان و خێرا.\nئه‌مه بیری پلانكی سه‌رقاڵ كرد، وای لێكرد گه‌شت بكات بۆ واشنتۆن بۆ گه‌ڕان به‌دوای جۆره قوماشێك كه ئاو هه‌ڵنه‌مژێت.\nواتا كێشه‌یه‌كی هه‌بوو، به‌دوای چاره‌سه‌رێكی دیاری كراودا ده‌گه‌ڕا.\nدوای ئه‌وه‌ی ئه‌و قوماشه‌ی به‌ده‌ستكه‌وت ، پارچه‌یه‌كی گه‌وره‌ی كڕی و به‌دڵخۆشی گه‌ڕایه‌وه .\nخێرا ڕۆیشت بۆلای به‌رگدروو بۆ دروستكردنی ئه‌و جلانه‌ی كه ده‌یه‌وێت.\nبه‌شێكك له تیشێرته‌كانی به دیاری دایه هاوڕێكانی و تێستیانكرد كه جیاوازیێكی ڕاسته‌قینه‌ی هه‌بوو، به‌مه‌ش هه‌موو ئه‌وانی تری به‌خێرایی فرۆشران.\nدوای بینینی قازانج له‌م كاره، دیسان گه‌ڕایه‌وه و هه‌مان كاری دووباره كرده‌وه به‌ڵام به بڕێكی زیاتر، كه ٥٠٠ دانه‌ی لێ فرۆشته قوتابیانی كۆلێژه‌كه‌ی.\nدوای ئه‌مه بیرۆكه‌ی دانانی كارگه‌یه‌كی بۆهات بۆ خێراكردنی كاره‌كان و هه‌رزانتر كردنی، به‌ڵام پاره‌ی نه‌بوو\nبۆ پڕكردنه‌وه‌ی پێویستی پاره‌كانی ، جگه له پاره‌كه‌ی خۆی، بڕی $٦٠٠٠ دۆلاری له‌بانك قه‌رز كرد، له‌هه‌مان كاتدا زانكۆی جۆرجینیاش گرێبه‌ستێكیان له‌گه‌ڵی كرد كه بڕه‌كه‌ی $٧٠٠٠ بوو، هه‌ر له‌ماڵی داپیره‌شی ئۆفیسێكی كرده‌وه.\nله‌وێوه (ئەندەر ئارمۆر) دروستبوو.\nدوای ساڵێك له كاركردن كۆمپانیاكه بڕی $١٠٠٠٠٠ فرۆشی هه‌بوو، ئه‌مه‌ش ناوبانگێكی زیاتر و زیاتر به ماركه‌كه ده‌به‌خشی، تاوه‌كو كۆمپانیای Warner brothers داوای گرێبه‌ستیان لێ كرد بۆ دابینكردنی جل بۆ فیلمێكیان .\nله ئێستادا داهاتی ساڵانه‌ی كۆمپانای Unde Armour ده‌گاته نزیكه‌ی ٣ ملیار دۆلار و له‌چه‌ندین ووڵات شوێن و وه‌كیلی هه‌یه.\nTagged : ئه‌نده‌ر ئارمۆر / ده‌وڵه‌مه‌ند / ده‌وڵه‌مه‌ندی / سامانداری / ملیۆنێر


نه‌ته‌وه یه‌کگرتووه‌کان ڕاده‌گه‌یه‌نێت هه‌زاران که‌س زۆربه‌یان ژن و منداڵن به‌به‌رده‌وامى له باغۆزه‌وه هه‌ڵدێن بۆ که‌مپى هۆل ئه‌مه‌ش له کاتێکدایه که هێزه‌کانى سوریاى دیموکرات ڕایانگه‌یاند به‌ته‌واوه‌تى ئه‌و دووامۆڵگه‌یه‌ى داعشیان له ڕۆژهه‌ڵاتى سوریا کۆنترۆڵ کردووه.\nبه پێى نه‌ته‌وه یه‌کگرتووه‌کان زیاتر له 74 هه‌زار که‌س که%90 یان ژن و منداڵن ئێستا له که‌مپى هۆلن. زۆربه‌ى ئه‌مانه‌ى خێزانه‌کانى شه‌ڕکه‌رانى داعشن. گوته‌بێژى ئۆفیسى ڕێکخستنى کاروباره مرۆییه‌کان جێنس لێرک ده‌ڵێت زۆربه‌ى نزیکه‌ى ئه‌و دوو هه‌زار که‌سه‌ى که له‌م ڕۆژانه‌دا گه‌یشتوون بارى ته‌ندروستییان باش نییه.\nلێرک ده‌ڵێت زۆربه‌ى ئه‌و که‌سانه‌ى که تازه گه‌یشتوون نیشانه‌ى خه‌مۆکى و به‌دخۆراکى و بریندارى به‌هۆى شه‌ڕه‌وه‌یان پێوه دیاره.\nکارمه‌ندانى هاریکارى ڕاده‌گه‌یه‌نن په‌ناهگا له که‌مپه‌کاندا که‌من بۆ پاراستنى خه‌ڵکه‌که له سه‌رما و باى سارد. گه‌رمه‌که‌ره‌وه که‌من. لێرک ده‌ڵێت ئاژانه‌سه‌کانى کاروبارى مرۆیى له ناوچه‌که چاوه‌ڕوانى 15 هه‌زار که‌سى تر ده‌که‌ن که به‌م زوانه بگه‌نه ئه‌و که‌مپه‌ى که له پێشتره‌وه پڕه.\nلێرک ده‌ڵێت که‌مپه‌که به ته‌واوه‌تى له ئه‌ندازه‌ى خۆى زیاتر خه‌ڵکى تێدایه و ده‌ستبه‌جێ پێوستى به هاوکارى زیاتر هه‌یه بۆ گه‌وره‌کردنه‌وه‌ی.\nکۆمیته‌ى خاچى سورى نیونه‌ته‌وه‌یى به هاوکارى له‌گه‌ڵ کۆمه‌ڵگاى مانگى سورى عه‌ره‌بى سوریایى کارده‌که‌ن بۆ هاوکاریکردنى خه‌ڵکه‌که.


لیژنه‌هاوبه‌شه‌كانی قائیمقامیه‌تی سلێمانی ده‌ست به‌سه‌ر جۆره ماكیاژێكدا ده‌گرن زیان به‌پێستی خانمان ده‌گه‌یه‌نێت، شوێنه‌كه داده‌خرێت و خاوه‌نه‌كه‌شی روبه‌روی رێكاری یاسایی ده‌كرێته‌وه.\nلیژنە هاوبەشەکانی قائیمقامیەتی سلێمانی رایگەیاند، له پێشانگای زانیار ده‌ست به‌سه‌ر جۆره ماكیاژێكی جوانكاری خانماندا گیراوه به‌هۆی فێڵكردن و گرانفرۆشی شوێنه‌كه داده‌خه‌ن، له‌رووی ته‌ندروستیشه‌وه ماكیاژه‌كه زیان به پێستی خانمان ده‌گه‌یه‌نێت لەکاتی رۆژدا.\nباسی لەوەشکردووە، ئەم پێشانگایە لە کاسۆمۆڵی بازاڕی شاری سلێمانییە، ئەو ماکیاژەش کە وەک ( ئەساس ) بەکاردەهێنرێت خاوەنەکەی کردویەتییە ناو تیوبێكی شوشه و به‌له‌زگه‌یه‌كی چاپكراو كردوویه‌تی به ماكیاژێكی ماركه و به٢٥ هەزار دینار به خانمانی فرۆشتووه، له‌كاتێكدا نرخه راسته‌قینه‌كه‌ی خۆی ته‌نها سێ هه‌زار دیناره، ئه‌مه‌ش فێڵی بازرگانییە.\nهاوکات روونیشیان کردۆتەوە ، لە رووی تەندروستییەوە، بۆ ئه‌وه‌ی كارلێك له‌نێوان پێكهاته‌ی ماكیاژه‌كه له‌گه‌ڵ رووناكی روونه‌دات كۆمپانیای به‌رهه‌مهێنه‌ر ماكیاژه‌كه كردوه‌ته ناو ده‌فرێكی ره‌نگ ره‌شه‌وه تا زیان به به‌كارهێنه‌رانی نه‌گه‌یه‌نێت.\nبەڵام وەک لیژنەکە روونیاکردۆتەوە، به‌هۆی كردنه ناو تیوبێكی شوشه‌وه ئەساسەکە له‌لایه‌ن خاوه‌نی پێشانگای زانیار ئۆكسان رووده‌دات و پێستی خانمان توشی حه‌ساسیه‌ت، په‌ڵه، زیپكه و سوربوونه‌وه ده‌كات و زیان به ته‌ندروستیان دەگەێنێت.


كۆمپانیای ئینستگرام ڕایگەیاند، بەدوای ڕێگەی نوێدا دەگەڕێت بۆ ئەوەی هانی بەكارهێنەرانی بدات هێندە بەدوای دیمەنی جەستەییەوە نەبن.\nهەنگاوە نوێیەكەی ئینستگرام، دوای ئەو توێژینەوەیە دێت كە ماوەی سێ ساڵە توێژەرانی كۆمپانیای فەیسبوك سەرگەرمین و بۆیاندەركەوتووە تۆڕی كۆمەڵایەتیی ئینستگرام زیان بە كچانی نەوجەوان دەگەیەنێت.\nڕۆژنامەی “وۆڵ ستریت جۆرناڵ” بڵاویكردەوە، توێژەران لەماوەی سێ ساڵدا لێكۆڵینەوەیان كردووە لەبارەی كاریگەریی ئینستگرام لەسەر ملیۆنان بەكارهێنەری لاو.\nئەنجامی توێژینەوەكە دەریدەخات، تۆڕی كۆمەڵایەتیی ئینستگرام دەكرێت زیان بە تەندروستیی ئەقڵیی بەكارهێنەران بگەیەنێت، بەتایبەت كچانی مێردمنداڵ و نەوجەوان.\nلەبارەی ئەو توێژینەوەیەوە، كارینا نیوتن سەرۆكی سیاسەتی گشتی لە ئینستگرام دەڵێت، “ڕاستە لە ئینستگرام كەسانێك هەن كە بەراوردێكی نەرێنیی كۆمەڵایەتی دەكەن و وێنەی نەرێنیی جەستە نمایشدەكەن، بەڵام لەهەمانكاتیشدا بووەتە شوێنی كۆبوونەوەی كەسانی پەراوێزخراو و شوێنی بەیەكگەیشتنی خێزان”.\nوتیشی، “ئینستگرام بەدوای ڕێگەی نوێدا دەگەڕێت بۆ ئەوەی هانی بەكارهێنەرانی بدات هێندە بەدوای دیمەنی جەستەییەوە نەبن و بەراوردی نەرێنیی جەستەیان نەكەن بە جەستەی كەسانی تر”.\nگەشتێكیان لە هۆڵەنداوە بۆ ئیسپانیا پێكردووە.. ژمارەیەك خوێندكار ئۆتۆمبێلێكی ژینگەدۆست دروستدەكەن\nژمارەیەك خوێندكاری یەكێك لە زانكۆكانی هۆڵەندا كۆتاییان بە گەشتێكی سێ هەزار كیلۆمەتری لە ئەوروپای ڕۆژئاوا هێنا بەو ئۆتۆمبێلەی…


ئه‌و هۆكارانه‌ی واده‌كات میسی له بارسا به‌رده‌وام بێ\n2021-08-02 2641 جار\nمیسی 21 ساڵە لە یانەى بەرشەلۆنە یاریدەکات و جگە لە یانەکەى هەرێمی کەتەلۆنیا بۆ چرکەیەکیش لە ڕیزی هیچ یانەیەکی ئەوروپی یاری نەکردووە.\nخۆشەویستی نێوان هاندران و میسی و ئاوێتەى یەکتربوون و ڕەنگدانەوەى ئەو خۆشەویستیە کاتێک دەرکەوت و سنورەکانی تێپەڕاند کە ئەفسانەکەى بەرشەلۆنە دژی بارتیمیۆ وەستایەوە و هاندەران پاڵپشتیان کرد و ئەنجامەکەشی دەست لەکارکێشانەوەى بارتیمیۆی لێکەوتەوە.\nخێزانەکەى میسی بە ئاشکرا ڕایانگەیاند نایانەوێت لە شاری بەرشەلۆنە بڕۆن و دژی میسی وەستانەوە و منداڵەکانیشی بەشێکی تر بوون لە هاوکێشەکە و نایانەوێت هاوڕێکانیان بەجێبھێڵن.\nنازناوی کۆپا ئەمەریکا لەلایەن ئەرجەنتینەوە بۆ بەرشەلۆنە دەرفەتێکی باش بوو تا فشارە دەروونیەکانی سەر میسی کەمبکاتەوە و بتوانێت یەکەم نازناو لە ڕیزی هەڵبژاردەکەى بەدەستبهێنێت و ئەوەش یارمەتیدەرێکی باش بوو بۆ بەرشەلۆنە تا میسی لە دەست نەدات.\nبەرشەلۆنە گرێبەستی لەگەڵ ئەگوێرۆی هاوڕێی منداڵی میسی ئەنجامدا و دڵسۆزی بەرشەلۆنەى بۆ میسی دەرخست و ڕێگەى نەدا لە وەرزێک زیاتر هێرشبەرەکەى بێ هاوەڵێکی دڵسۆز بێت دوای ڕۆیشتنی لویس سوارێز بۆ ئەتلەتیکۆ مەدرید.\nهۆکاری سەرەکی کە وا لە میسی دەکات تا کۆتایی هاتنی ژیانی وەرزشی لە بەرشەلۆنە نەڕوات چارەسەرکردنی نەخۆشیەکەى بوو لە لایەن یانەکەى هەرێمی کەتەلۆنیاوە کە 21 ساڵ لە مەوبەر بووە فریادڕەس و ڕێگەى نەدا خەونی باشترینی جیهان لە گۆڕبنرێت و بە شێوەیەکی یەکجاری چارەسەری گەشەى هۆرمۆنی کرد لە کاتێکدا تەمەنی تەنها 13 ساڵ بوو.\nئەوەى باسکرا کۆمەڵێک هۆکار بوون کە خاوەنی شەش تۆپی ئاڵتونی پەیوەست دەکات لە بەرشەلۆنە نەڕوات و گرێبەستەکەى نوێکەى بۆ پێنج وەرزی داهاتوو لەگەڵ بەرشەلۆنەدا واژوو بکات و ڕێگە نەدات لالیگا بێ باشترین بێت.


كاتێك دەوروبەر كاریگەری خۆی لەسەر تاك جێدەهێڵێ ئەوە ناچار دەبی ئەو كاریگەریانە هەڵڕێژی جا لەهەر روویەكەوە بێت، چاوی هونەرمەندو شاعیران لەم كاتانەدا شتە شاراوەكان دەبینێ و دەخوازێ ئەویش جێپەنجەی خۆی لەسەر جوانی سروشت و رووداوەكان هەبێت، (زەینەب ئیدریس) تەمەن 21 ساڵان كە قوتابی پەیمانگای هونەرەجوانەكانە، وەك شێوەكارێك سەرنجەكانی لەنێو رەنگەكاندا بەتاڵ دەكاتەوەو دەیانخاتە سەر ئەو پەڕە سپیانەی لەبەردەمیتی، ئەو بەجۆرێك كاردەكات حەزدەكەی بەردەوام بینەریان بیت، بۆیە رێگای كوردستان بەباشی زانی بەسەریكاتەوە:\nلێمان پرسی رۆژانە بەچی سەرقاڵی؟ لە وەڵامدا زەینەب وتی:رۆژانە سەرقاڵم بە وێنەكێشانی تابلۆو هەروەها وێنەكێشان لەسەر روخساری منداڵان. پرسیمان كێ پشتگیریت دەكات لەو كارانەی كە بۆ منداڵان دەیكەی؟ زەینەب وتی: ئامانجی من دڵخۆشكردنی منداڵانە خۆشەویستەكانی كوردستانە تا حەز بەوێنەكێشان و دونیای هونەری بكەن، چونكە منداڵ دونیایەكی پر لە جوانی و بەهرەی شاراوەیان تیایە، هیوادارم هەموو مناڵانی كوردستان حەزو ئارەزوی هونەریان هەبێت، چونكە هونەر ژیانێكی پر لەجوانیو هیوات پێدە بەخشێت. وە سوپاسی دایكوباوكم دەكەم كە زۆر یارمەتیان داوم لەكارو چالاكییەكانی رۆژانەمدا زۆر پاڵپشتمن لە كارە خۆبەخش و كارە هونەریەكانمدا .\nلە درێژەی گفتوگۆیەكەماندا سەبارەت بە تابلۆكانی لێمان پرسی بۆچی تابلۆی ئافرەتەكان هەموویان پشتیان لە بینەرە؟ لە زۆربەی تابلۆكانم وادەبینرێت كە ئافرەت پشتی لەبینەرە ئامانج لەكارەكانم ئەوەیە كە لەكۆمەڵگای ئێمەدا زۆرێك لە ئافرەتان توانای دەرخستی رووخساری خۆیان نییە لەنێو كۆمەڵگا كە زۆر تواناو بەهرەو ئامانجیان هەیە، بەڵام ناتوانن دەریخەن و ئازادی رەهایان پێنەبەخشراوەو جورئەتی دەرخستینی تواناكانیان نییە.\nئەی سەبارەت بە كاری هونەری لە كوردستان بە گوێرەی پێویست رێزی لێگیراوە؟ یاخود بۆچی بینەر زۆر بە كەمی لە پیشانگا هونەرییەكان ئامادە دەبن؟ لەكوردستان تاڕادەیەكی باش هونەرمەندو هونەردۆستان گرینگیەكی باشیان بە هونەرەكان داوا بەڵام زۆر كەم لە لەچاوی بینەر گرینگی پێدراوە بەشتێكی لاوەكی لێی دەڕواننو گرنگی پێنادەن، .بەشێكی دیكەشی هۆكارەكەی دەگەڕێتەوە بۆ هاوردەكرنی كاری هونەری دیكە بۆ هەرێمەكەمان و كەم گرینگیدان بەكارە هونەرییە خۆماڵیەكان ئەمەش بۆتە هۆكارێك بۆ كەمبوونەوەی بینەر لە پێشانگاكان .\nسەبارەت بە دەرچووانی پەیمانگا پرسیارمان كرد،بەشێكی زۆر لە كچان لە پەیمانگا دەرچوونە، بۆچی بەردەوام نابن لەسەر كارە هونەرییەكانیان؟ لە وەڵامدا زەینەب بەو شێوەیە وەڵامی داینەوە: بەشێكی زۆر لەو ئافرەتو كچانەی كە بەهرەی هونەریان هەیەو قوتابی كۆلێژ یاخود پەیمانگای هونەرە جوانەكانن پێویستە بەردەوام بن لە كارە هونەریەكانو بەرەو پێشی ببەن، بەڵام بەداخەوە لەدوای تەواو كردنی خوێندنەكەیان ناتوانن بەردەوام بن ئەمەش هۆكارەكەی دەگەڕێتەوە بۆ ئەوەی ژیانی هاوسەرگیری دەكەنو بژێوو مەعاناتی ژیان و كاتی كەمیان بەدەستەوەیە بۆ هونەرەكەیان ئەمانە بۆتە هۆكاریك رێگەیان پێنادات بەردەوام بن. یاخود كۆمەڵگای ئێمە كە زۆر بەكەمی ڕێگادەدەن ئافرەت و كچ دیاربن و كارەكانیان نیشان بدەن. وا دەبینن بەچاوێكی نزم یاخود كەم بایەخ لێیان دەڕوانن، پێویستە بینەر بەچاوێكی بەرز لە هونەرمەندو بەهرەمەندان بڕوانێت تا بتوانن بەردەوام و لێهاتووتر بێت ببێتە هۆكاری پاڵپشتێكی گرینگ لە كارە هونەریەكانیدا . یاخود بینەر رێز لەهەموو كارە هونەریەكان بگرێت چونكە هونەر بناغەی دەستپێكردنی هەموو سەرەتایەكە. دەخوازم هەموو گەنجە بەهرەمەندەكانی كوردستان گرنگیەكی تەواو بە هونەرەكەیان بدەن و بەرەو پێشی ببەن، چونكە هونەر ژیانێكی نوێ دەبەخشێتە روحی مرۆڤ و دەبێتە ئاسوودەی مێشك، چونكە زۆرێك لەشتەكان ناتوانیت بەزمان دەری ببڕیت بەڵكو لە رێگای هونەرەكەت دەتوانی نیشانی بدەیت.


🏠 | 📧 | О! | библиотека | 📅 27-02\n📅 Сегодня в истории 27-02 ▾\n| 💳 ПожертвованияПомогите нам построить лучшую Kurdipedia . Даже небольшие пожертвования могут изменить ситуацию. Нам нужны ваши пожертвования для достижения новых и быстрых технологий для вашего обслуживания, для устанавки и поощрения организации Kurdipedia и найма ответственных сотрудников для усиления и улучшения содержания , дизайна и ежедневной работы нашего сайта. | 📕 библиотекаКрупная курдская Электронная библиотека - (10,680) Книги | |\n📊 Статьи 370,754 | Изображения 57,446 | Книги 10,680 | Похожие файлы 39,113 | 📼 Video 164 | 🗄 Источники 13,668 |\n◄ Результат: Found 10, page 1 of 1 Items per page: 🗐 1 🗐 5 🗐 10 🗐 25 🗐 50 🗐 100\n📕 Assyrian Athletes Of Kirkuk библиотека\n📅 Добавлен May 10 2013 8:47PM\n👁 Этот пункт был просмотрен раз 2,514\nEshaya Nona [ Больше... 👁] ✖ 📕 ✖ 0 0 ✔ 74% ✍ H.B. 10-5-2013 20:47:32\n📕 پرۆگرامی پەروەردەی وەرزش بۆ پۆلی دەیەمی ئامادەیی библиотека\n📅 Добавлен Dec 9 2016 7:57AM\n👁 Этот пункт был просмотрен раз 5,349\nوەرگێڕانی: لێژنەیەک لە وەزارەتی پەوەردە [ Больше... 👁] 📕 ✖ 0 0 ✔ 99% ✍ M.B. 9-12-2016 7:57:07\n📕 تۆپی پێ: مێژوو، سەرهەڵدان، داهێنان библиотека\n📅 Добавлен Nov 2 2011 3:50PM\n👁 Этот пункт был просмотрен раз 14,315\nسامان عەبدوڵڵا بریفکانی دەزگای ئاراس - 2007 [ Больше... 👁] 📕 ✖ 0 0 ✔ 99% ✍ H.B. 2-11-2011 15:50:46\n📕 خولەکانی ئۆلەمپیک библиотека\n📅 Добавлен Aug 14 2012 9:13AM\n👁 Этот пункт был просмотрен раз 10,989\nئامادەکردنی: رەحمان نەقشی [ Больше... 👁] ✖ 📕 ✖ 0 0 ✔ 82% ✍ H.B. 14-8-2012 9:13:10\n📕 خۆرخێ مێندێس ڕاوچیی ئەستێرەکانی تۆپی پێ библиотека\n📅 Добавлен May 8 2017 10:29AM\n👁 Этот пункт был просмотрен раз 2,583\nناوی نووسەر:میگێل کۆستا و جۆناسان سانچێز وەرگێران [ Больше... 👁] ✖ ✖ 1 0 ✔ 99% ✍ M.B. 8-5-2017 10:29:00\n📕 رێگەیەکی دیکە بۆ سەرکەوتن؛ پیپ گواردیۆلا библиотека\n📅 Добавлен Feb 12 2016 11:12AM\n👁 Этот пункт был просмотрен раз 5,405\nپیپ گواردوێلا وەرگێڕانی : ئەحمەد سەنگاوی بابەت: [ Больше... 👁] 📕 ✖ 0 1 ✔ 99% ✍ S.E. 12-2-2016 11:12:40\n📕 فسیۆلۆژیای چالاکی جەستەیی библиотека\n📅 Добавлен Jan 2 2018 11:12PM\n👁 Этот пункт был просмотрен раз 2,490\nفسیۆلۆژیای چالاکی جەستەیی بەرگی یەکەم بۆ ئاستەکا [ Больше... 👁] 📕 ✖ 0 0 ✔ 99% ✍ M.B. 2-1-2018 23:12:01\n📕 من زڵاتانم библиотека\n📅 Добавлен May 8 2017 9:59AM\n👁 Этот пункт был просмотрен раз 6,422\nدەیڤید لاگیر کرانترز وەرگێرانی: مەسعوود حەسەن چ [ Больше... 👁] ✖ ✖ 2 0 ✔ 99% ✍ M.B. 8-5-2017 9:59:49\n📕 وەرزشنامە - وەشانی 2ەم библиотека\n📅 Добавлен Jun 2 2014 10:57PM\n👁 Этот пункт был просмотрен раз 21,897\nلیستی ناو و ژیاننامەی وەرزشەوانانی کوردستان ئاماد [ Больше... 👁] 📕 ✖ 2 0 ✔ 99% ✍ H.B. 2-6-2014 22:57:05\n📕 کورتە مێژوویەکی وەرزش و ئۆلۆمپیک библиотека\n📅 Добавлен Dec 27 2010 2:07AM\n👁 Этот пункт был просмотрен раз 4,631\nنووسەر مەهدی بودری ژمارەی لاپەڕەکان 152 ساڵی چ [ Больше... 👁] 📕 ✖ 0 0 ✔ 99% ✍ H.B. 27-12-2010 2:07:56\n| Время создания страницы: 0,374 секунд!


جێگری سەرۆككۆماری عێراق داوای دروستكردنی هەرێمی نەینەوا دەكات\nجێگری سەرۆككۆماری عێراق داوای درووستكردنی هەرێمی نەینەوا دەكات و جەختیش دەكاتەوە كە ئەو هەنگاوە پێچەوانەی دەستوور نییە و مافێكی سرووشتی هاووڵاتیانی ناوچەكەیە.\nلە میانی دیدارێكدا لەگەڵ دۆگڵاس سیلیمان، باڵیۆزی ویلایەتە یەكگرتووەكانی ئەمریكا لە عێراق، ئوسامە نوجیفی جێگری سەرۆككۆماری عێراق رایگەیاند ئەو نەهامەتیانەی هاووڵاتیانی نەینەوا تێیدا ژیاون، بووەتە هۆی نەمانی متمانەیان بە داهاتوو.\nنوجیفی باسی لەوەشكردووە كە شكستی حكومەت و گەندەڵی بوونەتە هۆی هێواش بەڕێوەچوونی سەرلەنوێ بنیاتنانەوەی ژێرخانی وێرانبووی پارێزگاكە، بۆیە دروستكردنی هەرێمی نەینەوا لە بەرژەوەندی عێراق و دانیشتوانی پارێزگاكە دایە.\nدەربارەی ریفراندۆمی سەربەخۆیی كوردستانیش نوجێفی داوایكردووە دەرهاویشتەكانی بە شێوەیەك چارەسەر بكرێت ببێتە هۆی پارێزگاریی لە یەكپارچەیی عێراق و دەست لە زمانی هەڕەشە و هێزی سەربازی هەڵبگیرێت و پەنا بۆ گفتوگۆی نێوان سەرجەم لایەنەكان ببریت، بێ ئەوەی هیچ لایەنیك پەراوێز بخرێت و لە ژێر چاودێری و گەرەنتی نێودەوڵەتیشدا بێت.\nلەلایەن خۆشیەوە باوڵیۆزی ئەمریكا لە عێراق رایگەیاند واشنتن جەخت لەسەر چارەسەركردنی كێشەكان دوور لە بەكارهێنانی هێزی سەربازی دەكاتەوە.


به‌یاننامه‌ی پارتی ئازادیی کوردستانPAK به بۆنه‌ی 26ی سه‌رماوه‌ز، رۆژی ئاڵای پیرۆزی کوردستان | نوێنەرایەتی ئوروپا پارتی ئازادیی کوردستان\nبه‌یاننامه‌ی پارتی ئازادیی کوردستانPAK به بۆنه‌ی 26ی سه‌رماوه‌ز، رۆژی ئاڵای پیرۆزی کوردستان\nرۆڵەکانی نەتەوەی مەزنی کورد لە رۆژهەڵاتی ناوەڕاست!\nهەڵکردنی ئاڵای پیرۆزی کوردستان وەک سیمبۆلی ناسنامە و هێمای ئازادیی و سەربەستیی نەتەوەیی و داگرتنی ئاڵای ئێران وەک نیشانەی کۆتاییهێنان بە سەروەریی داگیرکەرانەی تاران، لە 26ی سەرماوەزی 72 ساڵ لەمەوبەر لە رۆژهەڵاتی کوردستان، بەرهەمی بیر و ئیرادەی سەرکردە و نەتەوەیەک بوو کە لێبڕاوبوون تەوقی دیلیی دەوڵەتی ئێران لە سەر خاک و خەڵکی کوردستان هەڵگرن و سەروەریی سیاسیی کوردی لە جێ دابنێن. هەربۆیە پاش 36 رۆژ لە هەڵکردنی ئاڵا، دەوڵەتی جمهووریی کوردستان راگەیەندرا.\nبۆ پارتی ئازادیی کوردستان و خەباتگێڕانی ریزەکانی، شانازییەکی گەورەیە کە ئەگەر 72 ساڵ لەمەوبەر ئاڵای نەتەوەیی کورد لە لایان پێشەوای مەزنی کوردەوە هەڵکرا، پاش 48 ساڵ لە هەرەسی کۆمار و دیار نەمانی ئاڵا لە بزووتنەوەی کورددا؛ بۆ دووهەمین جار 24 ساڵ لەمەوبەر بەدەستی رێبەرایەتیی پارتی ئازادیی کوردستان هەڵکرایەوە .\nئەگەر 72ساڵ لەمەوبەر پاش 12 مانگ شەکانەوەی ئاڵای کوردستان، راست لە یەکەمین ساڵوەگەڕیدا ، بە داگیرکردنەوەی پێتەختی کۆمار لە لایان تارانەوە، کۆتایی بە سەروەریی کورد و شەکانەوەی ئاڵاکەی هات و پارتی ئازادیی کوردستانیش تا ساڵیانێک لە هەڵکردن وشەکاندنەوەی ئاڵای کوردستاند،ا تاک و تەنیا بوو؛ ئەمڕۆ ئاڵای کوردستان ئاڵای فەرمی حکومەتێکی کوردی و مەدالیای سەر سینگی کوڕان و کچان و رازێنەرەوەی ماڵ و ماڵبات و بەیداخی خەباتی تێکۆشەرانی رێگای ئازادیی و سەربەخۆیی نیشتمانە. هاوکات ئاڵای کوردستان لە ئاستی جیهانیی و هەرێمیدا، چووەتە ناو پڕۆتۆکۆلی دیدار و سەردانە دیپلۆماسییەکانی نێوان حکومەتی کوردستان و دەوڵەتان.\nپارتی ئازادیی کوردستان دڵنیا و هیوادارە کە شەوی بندەستی و بێدەوڵەتیی کورد سەرەنجام بەسەر دەچێ و خەبات و خوێنی میربەدرخان و شێخی نەهری و شێخ عەبدولسەلام و مەلیکی کوردستان و سمکۆی قارەمان و شێخ سەعیدی پیران و سەید رەزای دەرسیم و هەڵۆکەی ئارارات و پێشەوا قازی محەمەد و ژێنێڕال بارزانی و رێفراندۆمی غەدر لێکراوی باشووری کوردستان و سەدان هەزار شەهیدی ئەم نەتەوەیە دێتەبەر و ئاڵاکەمان وەک ئاڵای دەوڵەتی کوردستان لە ئاسمانی نیشتمانێکی خاوەن سەروەریی دێتە شەکانەوە.\nفەرماندە و پێشمەرگەکانی پارتی ئازادیی کوردستان، درێژەدەرانی رێگای نەهری و سمکۆ و قازی، قوتابیانی رێبەری شەهیدسەعید یەزدانپەنا، لەم رۆژەدا لە بەرەکانی پاراستنی خەڵک و خاک و کیانی سیاسیی کورد و پایتەختەکەی، پاش خوڵقاندنی حەماسەی مێژوویی” پردێ”، شانبەشانی رۆڵەکانی باشوور و باکوور و رۆژاوای نیشتمان بەدەم سروودی ئەی رەقیبەوە بە سەر سوپا شکستخواردووە هاوبەشەکەی بەغدا و تارانەوە، ئاڵا دەشەکێننەوە . هاوکات خەباتگێڕانی PAK لە شار و گوندەکانی رۆژهەڵاتی داگیرکراو و کارەساتبار، لە هەر کوێ بۆیان بلوێ ئاڵا هەڵدەکەن و ئەو پەیامە دەدەن بە گوێی هەر داگیرکەرێکی نیشتماندا کە هەتا رادانی دووا سەربازیان کوردستان و دامەزراندنەوەی دەوڵەتی جمهووریی کوردستان، لە خەبات ناسرەون.\n26 سەرماوەزی 2717\n17 دیسامبری 2017


ئەنجامدانی شێوازێکی کەممەترسی و کاریگەر بۆ لابردنی قەڵەویی شوێنی و لابردنی چەورییەکانی شوێنی زگ و کەلەکه و خوارەوەی کەمەر یەکێک له گرنگترین نیگەرانییەکانی نەشتەرگەریی پلاستیک بووه و هەیه. لیپۆساکشن وەکوو شێوازێکی تەواو ناسراو لەم بابەتەدا کاریگەری زۆری بووه و هەیەتی. ئێستا کەڵکوەرگرتن له لەیزەر لیپۆلیز لەپاڵ لیپۆساکشن بەرئەنجامی بەرچاوی پێکهێناوه.\nئەم نەشتەرگەرییه بریتییه له هێنانەدەرەوەی چەوریی ژێرپێست بە کەڵکوەرگرتن له کانۆلای پێوەندیدار به پۆمپی بەتاڵکەرەوه. کانۆلا تووڵێکی چکۆلەی خاوەن کونی زۆره که لەڕێگەی بڕینی چکۆلەی 5 تا 6 میلیمەتری دەچێته ناو بۆشایی ژێر پێست و چەوریی ژێر پێست لەلایەن ئەم تووڵەوە دەهێندرێته دەرەوەی جەسته. نەشتەرگەریی لیپۆساکشن که هەنێ کات لەیزەر و سونۆگرافیشیان لەگەڵدایه پتر چەند کاتژمێر دەخاێەنن و پاش نەشتەرگەریش نەخۆشەکە له نەخۆشخانه نامێنێتەوه. لەم شێوەازەدا بۆری خوێن و دەمارگەیێنەرەکان بە پێستی شوێنی نەشتەرگەری دەپارێزدرێن.\nلەیزەر لیپۆلیز چییه و له کام له نەخۆشەکاندا شیاوی بەکارهێنانه؟\nلەیزەر لیپۆلیز یەکێک له باشترین شێوازەکانی دەرمانی قەڵەویی شوێنییه و لەگەڵ لەناوبردنی چەورییەکانی شوێنی بێ شلبوون و داکەوتنی پێست بەرئەنجامەکانی قایلکەرن. لەم شێوازه نوێیەدا بە بەکارهێنانی هاوکاتی دوو درێژەی شەپۆلی 1064 و 1320 نانۆمەتر، شەپۆلەکانی لەیزر دەتوانن لە یەک جاردا پێکهاتەکانی چەوریی شوێنی لەناوبەرن و بیکەن به شله و ئەم چەورییه لەگەڵ تیپەڕبوونی کات لەڕێگەی سیستەمی لیمفیاتیکەوه دەخرێنە دەرەوەی جەسته یا ئەگەر قەبارەیان زۆر بێت هاوکات بە کەڵکوەرگرتن له لیپۆساکشن لەلایەن پزیشکەوە دەخرێنە دەرەوە. بۆیه سەرنجدان بەم خاڵه زۆر گرنگه که لەیزەری لیپۆلیز و لیپۆساکشن رەقیب نین و لە زۆر کاتدا تەواوکەری یەکتر بەهەژماردێن. لە کاتێکدا پێش لیپۆساکشن له لیپۆلەیزەر کەڵکوەرگیرێت ئێش و خوێن و ماسین و شینبوونەوەی پاش نەشتەرگەری زۆر کەمدەبێتەوه و ماوەی چاکبوونەوە کورتتر دەبێت. ئەگەری ڕوودانی ئامبولی چەوری و سلۆلیتیش زۆر کەمدەبێتەوه. لەم شێوازەدا ئەگەری سووتانی ئەتەمی دەوروبەری پێست زۆر کەمتره له لیپۆساکشنی ئۆڵتراسۆنیک. تەنیا خەوشی لەیزەری لیپۆلیز لەگەڵ لیپۆساکشن لە بەراورد لەگەڵ لیپۆساکشن بە تەنیایی، کاتی نەشتەرگەرییه که دوو بەرانبەر دەبێتەوه.\nلە هەر دوو شێوازی لیپۆلیز و لیپۆساکشن سەرەتا له دۆخی خاوێندا شوێنەکە به گیراوەی تامینست بێهەست دەکرێت که تێشاندنی بێهەستی لە هەر دوو شێوازدا یەکسانه، پاشان له شێوازی لەیزەر لیپۆلیزدا له شوێنەکانی 5-1 میلیمەتری که پێشتر گیراوەی بێهەستی تێشاندراوه، فیبری تیشکی زۆر ناسک دەخرێته ناو ئەتەمی چەوریی ژێرپێست و وزەی لەیزەر دەبێته هۆی لەناوچوونی خانەکانی چەوری.\nئەگەر ڕادەی چەوری له نەخۆشەکانی لیپۆلیز کەمبێت تەنانەت پێویست به ساکشن ناکات بەڵام ئەگەر ڕادەی چەوری زۆرتر له 500 میلیلیتر بێت لە هەر دوو شێوازی لیپۆلیز و لیپۆساکشن چەورییه لەناوچووەکان لەلایەن ساکشنەوە دەهێنرێنه دەرەوه.\nشێوازی لەیزەر لیپۆلیز\nلە لەیزەر لیپۆلیزدا به هۆی ئەوەی که بۆ نەرمکردنەوەی چەوری له لەیزەر کەڵکوەردەگیرێت، پێویست به بۆری یاخود کانۆلایەکی چکۆلەتره بۆ دەرهێنانی چەوری و وادەوترێت که ڕادەی ماسین و شینبوونەوە لە بەراورد لەگەڵ شێوازی ئاسایی لیپۆساکشن کەمتره.لە ڕاستیدا شێوازی هەڵگرتنی چەوری له جەستە لە هەموو ئەم شێوازانەدا جیاوازی کەمیان هەیه و بە دروستکردنی هەڵمژین و چۆڵایی لەلایەن بۆری تایبەتەوه چەوری جەسته که له شوێنی تایبەتدا کۆبوونەتەوه دەکێشرێنە دەرەوه.\nلەیزەر لیپۆلیز له کام له بەشەکانی جەستەدا شیاوی ئەنجامدانه؟\nلەیزەر لیپۆلیز لە تەواو ئەو بەشانەی که قەڵەویی شوێنی تێدایه بەکاردەهێنرێت. هەروەها بۆ لابردنی شلی پێست پاش لیپۆساکشنیش پێشنیار دەکرێت. لە هەموو ئەو بەشانەی که قەبارەی چەوریی شیاوی هەڵگرتن کەمتر له 500 گرامه لەیزەر لیپۆلیز بە تەنیایی باشتره له لیپۆساکشن بەڵام ئەگەر قەبارەی چەوریی شیاوی هەڵگرتن زۆرتر له 500 گرام بێت باشتروایه هاوکات لەیزەر لیپۆلیز و لیپۆساکشن ئەنجامبدرێت. له ئێستادا لە لەیزەر لیپۆلیز و لیپۆساکشن بۆ چکۆلەکردنەوەی زگ، کەلەکە و ڕان و باسک و شاویلگە و ئەژنۆ و پشتی شان و کەمەر کەڵکوەردەگیرێت و بەرئەنجامی جوانیی زۆری هەیه.\nماوەی چاکبوونەوە و مانەوەی بەرئەنجامی نەشتەرگەری چەنێکه؟\nئەم نەشتەرگەرییه له دۆخی بێهەستیی شوێنی ئەنجامدەدرێت و نەخۆشەکە دوو تا چوار کاتژمێر پاش نەشتەرگەری هەڵدەسێت. پشوودان له ماڵەوە پاش نەشتەرگەری پێویسته. دوو تا چوار حەوته پاش نەشتەرگەری ماسین هەیه و لەبەرکردنی گێنی تایبەت لەم ماوەدا پێویسته. بەرئەنجامی نەشتەرگەری زۆر دەمێنێتەوه و بەرئەنجامی کۆتایی پاش چوار تا شەش مانگ بەتەواوی دەردەکەوێت.\nقازانجەکانی لەیزەر لیپۆلیز\nلەیزەر لیپۆلیز زۆر وردتره و بە دەستکاری زۆر کەمتر و لە بەراورد لەگەڵ لیپۆساکشن ئێش و ماسینی کەمتره.به هۆی وردەکاری بە لەیزەر بەرئەنجامەکانی جوانیی زۆر ئایدیاڵه و بە پێچەوانەی لیپۆساکشنی ئاسایی جێگەی نایەکسانی تێدا نیه.تیشکدانی لەیزەر له ژێر پێستدا دەبێته هۆی هاندان و دروستبوونی کۆلاجەن و پتەوبوونی هاوکاتی پێست.تیشکدانی لەیزەر له تۆی ئاستی دەبێته هۆی لابردنی سلۆلیت.له باری ڕادە و قەبارەی لەناوبردنی چەوری لە کەسە گونجاوەکاندا، هیچ جیاوازی لەگەڵ لیپۆساکشندا نیه بەڵام چۆنیەتی و بەرئەنجامی جوانیی زۆر باشتری هەیه.\nاریگەریی لاوەکی لەیزەر لیپۆلیز\nئەم شێوازه دەتوانێت کاریگەریی لاوەکی وێنەی چڵککردن و ماسین و سووتانی پێستی دروستبکات بۆیه پسپۆڕەکان پتر شێوازی ئاسایی لیپۆساکشنیان پێباشتره.لەیزەر لیپۆلیز دەبێ له شوێنی زۆر چکۆلەی جەستەدا ئەنجامبدرێت و کەڵکوەرگرتنی بەربڵاوی ئەم شێوازه بە تایبەت بەو شێوانەی که له ئێراندا ئەنجامدەدرێت دروست نیه و ئەو شێوازەی که له ئێراندا ئەنجامدەدرێت لەیزەر لیپۆلیزی ناڕاسته.له لەیزەر لیپۆلیزی ڕاستدا بە تیشکدانەوەی لەیزەری کەمهێز له قووڵایی ئەتەمی چەوریدا، دیواری خانەکانی چەوری لەناودەبرێن ئەم ئیشه له قەبارەی زۆرتر له 500 سی سی دەتوانێت ببێته هۆی ژەهراوی بوونی جەرگ و کاریگەریی کوشندەی تر بۆیه ئەو شێوازەی که له ئێراندا ئەنجامدەدرێت لەیزەر لیپۆلیز نیه.سەرەڕای ئەوەی که ئەگەر بمانەوێت لەپاڵ ساکشندا له لەیزەر کەڵکوەرگرین دەبێ زۆر ورد بینەوە چونکا تیشکدانەوەی کەمهێزی لەیزەر کاریگەریی یەکسەری نیه و تیشکدانەوەی پڕهێزی لەیزەریش دەبێته هۆی سووتانی ئەتەمەکانی ژێر پێست وێنەی دەمارەکان و تەنانەت تۆی ژێر پیست و کاریگەریی لاوەکی شێوەیی و کێشەی درێژخایەن وێنەی ئێشی درێژخایەنی پێوەیه. بێگومان له هەڵبژاردنی پزیشکدا سەرنجی زۆر بدەن و فریوی رێکلامەکان مەخۆن.


کچێکی ئێزدی کە هەڵاتووە لەدەست رێکخراوی 'دەوڵەتی ئیسلامی' لەم وێنەیەدا دەبینرێت کە 4 ئەیلول 2017 لەسەر ئینتەرنێت بڵاوکرایەوە. [خاوەنی وێنە: بەڕێوەبەری نوسینگەی کاروباری ئێزدییە رفێندراوەکان حسێن قائیدی]\nئەندامانی رێکخراوی "دەوڵەتی ئیسلامی" (داعش) هێشتا بازرگانی بەو ژن و کچانەوە دەکەن کە لەکاتی هێرشیاندا بۆ سەر باکوری عێراق رفاندیانن، بەرپرسێکی عێراقی سێشەممە (15 کانونی دووەم) بە دیارونای وت.\nبەڕێوبەری رێكخراوه‌كه، حسێن قائیدی وتی نوسینگەی کاروباری ئێزدییە رفێندراوەکان زانیاری لایە كه ئاماژە بەوە دەکات لەگەڵ ئەوەی داعش لە عێراق شکستی پێهێنراوە و لە سوریا لەژێر فشاردایە، "هێشتا چالاکە لە فرۆشتن و کڕینی ژنانی رفێندراوی ئێزدیدا".\nوتی لەوکاتەوەی گروپە توندڕەوەکە شەنگالی گرت لە 3 ئاب 2014 "هەزاران ژن و کچی ئێزدی کەوتنە دەست تیرۆریستان و وەك کاڵای فرۆشتن بەکارهێنراون لە بازاڕە تایبەتەکاندا بە نرخی جیاواز".\nوتیشی: "ئەم تاوانە تا ئەم رۆژەش ئەنجامدەدرێت." ئاماژەیکرد بەوەش كه نوسینگەکەی بەدوای کاروباری هەموو ئێزدیە گیراوەکانی داعشدا دەچێت لە سوریا و دەیەوێت هەر زانیارییەك دەربارەی چارەنوسیان هەبێت دەستیبکەوێت.\nلەم وێنەیەدا له 17 تەمموز 2017 منداڵانی ئێزدیی رفێندراو دەگەڕێنەوە بۆ خێزانەکانیان دوای رزگارکردنیان لەدەست رێکخراوی 'دەوڵەتی ئیسلامی'. [خاوەنی وێنە: بەڕێوەبەری نوسینگەی کاروباری ئێزدییە رفێندراوەکان حسێن قائیدی]\nپەیجی فەیسبوکی ئێزدیخان لە 5 کانونی دووەم زنجیرەیەك "ریکلام"ی ئەندامانی داعشی بڵاوکردەوە کە لە تۆڕە کۆمەڵایەتیەکان بڵاوکرابوونەوە.\nلەنێو ئەوانەدا وێنە و زانیاری دەربارەی "کوالیتی" و تەمەنی کچان، ژنان و منداڵانی ئێزدی نوسرابوو كه بۆ "فرۆشتن" دابینکرابوون.\nراستیی پۆستەکانی داعش نەتوانراوە سەربەخۆیانە پشتڕاستبکرێنەوە.\nهەوڵی بەردەوام بۆ ئازادکردنی دەستبەسەرەکان\nقائیدی وتی نوسینگەی کاروباری ئێزدییە رفێندراوەکان لە دهۆك "بەردەوامە لە هەوڵەکانی بۆ ئازادکردنی ژنان و منداڵان و پیاوانی ئێزدی".\nوتی: "دوو رۆژ لەمەوبەر دووانمان ئازادکرد، لە هەوڵێکی نایابدا، دوو خێزان لە دەستی داعش لە سوریا کە رفێندرابوون ئەوکاتەی گروپەکە دەستیگرت بەسەر شەنگالدا."\nوتیشی خێزانی یەکەم، پێکهاتبوون لە دایکێك و سێ کوڕ، لە بینای دۆکاری شەنگال دەژیان و خێزانی دووەم، دایکێك و دوو کوڕ، لە بینای کارزارکی شارەکە دەژیان.\nقائیدی وتی ئەندامانی ئەو دوو خێزانە سێشەممە لە شەنگالەوە گەیشتنە پارێزگای دهۆك لە هەرێمی کوردستانی عێراق و خزم و کەسانیان بینیەوە.\nوتی لە 12 کانونی دووەمدا، نوسینگەکە ژنێکی 20 ساڵانی ئێزدیی رزگارکرد لە بەندێتی داعش لە سوریا.\nهه‌روه‌ها وتی ئەو ژنە لاوە لە گوندەکەی خۆی لە کۆچۆی شەنگال رفێندرا لە 15 ئاب 2014 و ئاماژەیکرد بەوەی ئەندامانی داعش ئەویان بردبوو بۆ سوریا.\nقائیدی وتی ئۆپەراسیۆنی رزگارکردن رووبه‌ڕووی سەختی و دۆخی نالەبار بووه‌وه، بەڵام نوسینگەکە دواجار توانی ئەرکی خۆی سەرکەوتوانە بەئەنجام بگەیەنێت.\nوتی بەگشتی 3,342 ژنی ئێزدیی لەلایەن نوسینگەی کاروباری ئێزدییە رفێندراوەکانەوە رزگارکراون لەوکاتەوەی لە تشرینی یەکەمی 2014 کرایەوە، لە کۆی گشتی 6,417 ئێزدی رفێندراو دوای ئەوەی داعش هێرشیکردە سەر شەنگال، زۆربەیان منداڵ و کچ و ژنن.


رۆڵی ژن له به‌رهه‌مهێنانی بييری پياوسالاری له کۆمه‌ڵگای کوردیرۆڵی ژن له به‌رهه‌مهێنانی بييری پياوسالاری له کۆمه‌ڵگای کوردی\nپێش ئه‌وه‌ی باس له رۆڵی ژنی کورد له به‌رهه‌مهێنانی بييڕی پياوسالاری بکه‌ين، باشتر وايه چاوێک به‌و فاکته‌ره سه‌ره‌کيانه بخشێنيين که ده‌بێته هۆی به‌رهه‌مهێنانی بييری چه‌وسانه‌وه‌ی مرۆڤه‌کان به‌رامبه‌ر به‌يه‌کتر. هه‌ر له‌سه‌ره‌تای درووستبوونی کۆمه‌ڵگاکان چه‌وسانه‌وه به گوێره‌ی گه‌شه‌کردنه ئابوری و کۆمه‌ڵايه‌تێکان وه‌ک ئامرازێکی کاريگه‌ر له‌لايه‌ن مرۆڤه‌کانه‌وه بۆ پاراستنی ده‌سه‌ڵات به‌کارهێنراوه . ئابووری هه‌ميشه فاکته‌ری سه‌ره‌کی هه‌موو ئه‌و ململانێ وچه‌وسانه‌وه‌ی نێوان تاکه‌کانی کۆمه‌ڵگا بوه‌و، تا کۆتای ژيانيش گرنگترين فاکته‌ری ئاشتی و جه‌نگيشه له نێوان مرۆڤه‌کان. به‌رپابوونی ئاين وه‌ک فاکته‌رێکی پێويست بۆ چاره‌سه‌رکردنی زۆر له کێشه‌کانی کۆمه‌ڵگاکان، وه بۆچوونی ئه‌و ئاينانه بۆ ئافره‌ت و مافه‌کانی به‌رامبه‌ر پياوان ده‌کرێت وه‌ک وه‌رچه‌رخانێکی گه‌وره بۆ دياريکردنی رۆڵيان له کۆمه‌ڵگاکان ببينين. هه‌رسێ ئاينه ئاسمانێکان زۆر به زه‌قی باس له رۆڵ و مافه‌کانی ئافره‌ت ده‌که‌ن له کۆمه‌ڵگاکانيان، به‌ڵام به‌هۆی هه‌موو ئه‌و گۆرانکاريه کۆمه‌ڵايه‌تی، ئابووری وه سياسيانه‌ی له هه‌ردوو کۆمه‌لگای مه‌سيحی و جووله‌که روويداوه، ئافره‌ت زۆر له مافه‌کانی خۆی ده‌سکه‌وتوه‌و شان به‌شانی پياوان رۆڵێکی سه‌ره‌کی ده‌بينێت له به‌رێوه‌بردنی کۆمه‌ڵگا.\nهه‌رچی کۆمه‌ڵگا ئيسلامێکانه تاکو ئێستا ژنان وه‌ک پێويست له هه‌موو ئه‌و چه‌وسانه‌وه‌ی به‌رامبه‌ريان ئه‌نجامده‌درێت رزگار نه‌بوونه. له‌م کۆمه‌ڵگانه زۆر فاکته‌ر هه‌ن که کاريگه‌ری راسته‌وخۆيان له چه‌وسانه‌وه‌ی ژنان هه‌يه، له هه‌مووی گرنگتر فاکته‌ره ئابوری و رۆشنبيرێکه‌ی کۆمه‌ڵگاکه‌يه که سه‌رچاوه‌که‌ی له ئاينه‌وه وه‌رگرتوه‌و ياساو مافه‌کانی ژنان دياری ده‌کات.. دياریکردنی رۆڵی ئافره‌ت به‌و شێوه‌ی که فه‌لسه‌فه ئاينێکه دايرشتوه بۆته به‌شێکی سه‌ره‌کی ئه‌و کلتوورو ياسانه‌ی زۆربه‌ی کۆمه‌ڵگا ئيسلامێلکان.\nچه‌وسانه‌وه‌ی ژنان له لايه‌ن پياوانه‌وه، زۆرجار له رێگای ده‌سه‌ڵاتی سياسی، ئابوری وه ئاينێکانه‌وه ئه‌نجامدراون. هه‌ندێ جار له کۆمه‌ڵگا هه‌ره پێشکه‌وتۆکانی جيهان که به دنيای مه‌ده‌نی و ديموکراسی ناوده‌برێن و ئافره‌ت رۆڵێکی گرنگ له رێکخستن و به‌رێوه‌بردنی ئه‌و کۆمه‌ڵگانه ده‌بينێ، زۆرجار له رێگای ميدياکانه‌وه گوێمان له په‌لاماردان، کوشتن وه تاوانه ده‌روونێکان ده‌بێت به‌رمابه‌ر ژنان. له‌م کۆمه‌ڵگا پێشکه‌وتوانه به‌هۆی گه‌شه وتێروانينی گشتی کۆمه‌لگا، ده‌سه‌ڵات و ياسا بۆ يه‌کساني نێوان ژن و پياو به‌رزتريين سزا ده‌درێته ئه‌و پياوانه‌ی تاوان به‌رامبه‌ر ژنان ئه‌نجام ده‌ده‌ن.\nهه‌رچی کۆمه‌ڵگاکانی جيهانی سێه، که تاکو ئێستا باری ئابووری تاکه‌کانی کۆمه‌ڵ جياوازێکی زۆری تيابده‌ی ده‌کرێت و سيستێمه سياسێکه پياوسالارێکی زه‌قی تيا به‌دی ده‌کرێت، به‌تايبه‌ت له‌و کۆمه‌ڵگا ئيسلامێکان که تيروانينێکی تايبه‌تی بۆ رۆڵ و مافه‌کانی ژن و پياو هه‌يه، چه‌وسانه‌وه‌ی ژنان بوه‌ته دياريده‌ێکی رۆژانه‌و بۆته بييرێکی کلتووری ئه‌و کۆمه‌ڵگانه. په‌روه‌رده‌کردنی منداڵان، چی کچ بێت يان کوڕ له‌سه‌ر ئه‌و بنه‌مانه‌ی سه‌ره‌وه به‌رێوه‌ده‌چێت، منداڵ هه‌ر له‌سه‌ره‌تای گه‌شه‌کردنێوه فێری ئه‌وه ده‌کرێت که جياوازی هه‌يه له نێوان کچ و کۆڕان.\nپه‌روه‌ره‌دی منداڵ گرنگتريين فاکته‌ری پێکهێنانی بييری کۆمه‌ڵگايه‌و هه‌ر له رێگای ئه‌و په‌روه‌رده‌وه هه‌موو فه‌لسه‌فه کلتووری و کۆمه‌ڵايه‌تێکان دياری ده‌کرێت. له کۆمه‌ڵگا مه‌ده‌نی و پێشکه‌وتۆکان، سيستێمه سياسی و کۆمه‌ڵايه‌تی وه پاشان بۆچوونی ئاينه‌که‌يه که منداڵی له‌سه‌ر په‌روه‌رده‌ده‌کرێت و هه‌موو بۆچوونه‌کانی منداڵ ده‌کاته به‌شێکی کلتوره‌که‌و تێروانينی خه‌ڵکی سه‌باره‌ت به ماف و رؤڵی ژن و پياو له کۆمه‌ڵگا دياریده‌کات.\nله کۆمه‌ڵگا مه‌ده‌نی و پێشکه‌وتۆکان به هۆی هه‌موو ئه‌و گه‌شه‌کردنه‌ی کۆمه‌ڵگا منداڵان زۆربه‌ی کاته‌کانيان له ده‌روه‌ی ماڵ ده‌به‌نه‌سه‌ر و خودی سيستێمه سياسێکه‌ی ئه‌و کۆمه‌ڵگانه‌يه که شێوازی په‌روه‌رده‌ی منداڵان دياريده‌کات و به‌گوێره‌ی ئه‌و فه‌لسه‌فانه‌ی ده‌سه‌ڵات دياریکردوه بۆ په‌روه‌رده‌کردنی منداڵان هه‌موو بييرو بۆچوونه‌کانی منداڵان ئاراسته‌ده‌کرێت. که‌واته سيستێمه سياسێکه‌ش ده‌توانیت رۆڵێکی گرنگ له ئاراسته‌کردن و دياریکردنی بييرو بۆچوونه‌کانی منداڵان ببينێت که له پاشه‌رۆژ ده‌بێته به‌شێک له بۆچوونی کۆمه‌ڵگا سه‌باره‌ت به مافه‌کانی ژنان و کلتووری کۆمه‌ڵگاکانيان.\nله‌م کۆمه‌ڵگانه ده‌سه‌ڵاته سياسێکه له رێگای پسپۆرانی تايبه‌ته‌وه شێوازی په‌روه‌رده دياریده‌کات و ساڵانه پاره‌وپوولێکی زۆر له پێناو گه‌شه‌کردنی په‌روه‌رده سه‌رف ده‌کات. هه‌ر له‌و دامووده‌زگا شیوازو بنه‌ماکانی په‌روه‌رده بۆ مامۆستايان دياريده‌کرێت و هه‌موو مامۆساتيان ناچارن په‌يره‌وی بکه‌ن. زۆربه‌ی ئه‌و که‌سانه‌ی ئه‌و دامووده‌زگانه‌ش به‌رێوه ده‌به‌ن ژنانن و رێژه‌ی پياوان تياياندا زۆر که‌مه.\nهه‌موو ده‌زانيين مه‌سه‌له‌ی په‌روه‌رده‌ی منداڵ له کۆمه‌ڵگاکانی جيهانی ئيسلام زياتر له ئه‌ستۆی دايکانه‌و، منداڵ پێش و پاش ده‌ستپێکردنی خۆێندنگا زۆربه‌ی کاته‌کانی له‌گه‌ڵ دايک ده‌باته سه‌ر. زۆربه‌ی ئه‌و بۆچوون و بنه‌ما کلتووريانه‌ی منداڵان سه‌رچاوه‌که‌ی دايکانه‌و باوکيش به‌هۆی گرفتاری ئيش و کاره‌وه زۆربه‌ی کاته‌که‌ی له ده‌ره‌وه‌ی ماڵ به‌سه‌ر ده‌بات. تا قۆناغی ده‌ستپێکردنی خوێندن په‌روه‌رده‌ی منداڵان که‌وتۆته ئه‌ستۆی دايکان، به‌تايبه‌ت ئه‌و خێزانانه‌ی که باری ئابووریان خراپه، يان ته‌نها باوکانيان سه‌رچاوه‌ی په‌يداکردنی ئابووری خێزانه‌که‌ن. هۆێکی تر که ژنان زياتر له منداڵان نزيکده‌کاته‌وه فاکته‌ره فسيۆلۆجێکه‌ی ژنانه، که ده‌بێت بۆ ماوه‌ێکی دياریکراو سه‌رپه‌رشتی منداڵان بکه‌ن و زۆربه‌ی کاته‌که له‌گه‌ڵ ئه‌وان به‌رنه سه‌ر.\nکێ له ئێمه گوێ له دايکی يان خزمێکی نزيکی ژنی نه‌بووه که به منداڵه‌که‌ی نه‌ڵێت تۆ کچی و نابێت ئه‌وه بکه‌ييت يان ئه‌و کاره بۆ تۆ عه‌يبه. يان به کچ نه‌ڵێت ئه‌و کوره‌و له‌گه‌ڵ تۆ جياوازی هه‌يه. هه‌ر ئه‌و جۆره په‌روه‌رده‌يه له‌لايه‌ن ژنانی کورده‌وه ده‌بێته زه‌مينه‌ێکی گرنگی بييری نه‌وه‌کانی دوارۆژ و پياوسالاری کۆمه‌ڵگای کوردی دياريده‌کات. که‌واته ده‌توانين بڵێن ژنی کورد له رێگای ئه‌و شێوازی په‌روه‌رده‌ی منداڵه‌وه رۆڵێکی گرنگی له به‌هێزکردن و پاراستنی پياوسالارێکه‌ی کۆمه‌ڵگاکه‌مان ده‌بينێت.\nبه‌هۆی نه‌بوونی گۆرانکاری پێويست له خۆێندنگاکان، باخچه‌ی منداڵان، ده‌بينين له خودی ئه‌و دامووده‌زگانه‌ش هه‌مان بۆچون و شێوه‌ی په‌روه‌رده‌ی پياوسالاريه به‌دی ده‌کرێت که رؤڵی کچ و کوران دياريده‌کات و هه‌موو ئه‌و بنه‌ما فه‌لسه‌فيانه‌ی بۆ ئاسانده‌کات.\nبۆ بنبرکردنی پياوسالاری له کۆمه‌ڵگای کوردی ده‌بێت پێش هه‌موو شتێک له ریگای ميدياو دامووده‌زگا رۆشنبيرێکانه‌وه بييرو شێوازی په‌روه‌رده‌ی منداڵ لای دايکان يان ژنانی کورد بگۆريين، پاشان فشارێکی باش بخه‌ينه سه‌ر ده‌سه‌ڵاته سياسی و ياساێکه بۆ گۆرينی هه‌موو ئه‌و ياسانه‌ی که جياوازی له نێوان مافه‌کانی ژنان و پياوان دياريده‌کات. گۆرانکاری له ياسا، يان سزادانی پياوان ته‌نها رێگا نيه بۆ چاره‌سه‌رکردنی کێشه‌که، به‌ڵکو له هه‌مووی گرنگتر و کاريگه‌رتر گۆرينی بييرو ئه‌و شێوازه په‌روه‌رده‌ييه‌ی لای ژنی کورده که نه‌وه‌کانی دوارۆژ به‌رهه‌م دێنێت. ده‌بێت دامووده‌زگاکانی رۆشنبيری و ميدياکانی کوردی به‌دوای رێگاچاره‌ێک بگه‌رێن بۆ کارکردن له‌سه‌ر ژنان و گۆرينی شێوازه په‌روه‌رده‌ێکه‌ی.\nراسته پياو هه‌ميشه هه‌ز له پياوسالاری ده‌کات و کار بۆ هێشنه‌وه‌و به‌هێزکردنی ده‌سه‌ڵاتی خۆی ده‌دات، به‌ڵام کاتێ به‌رامبه‌ره‌که زۆر پاسيڤه‌و ته‌نها وه‌ک چاولێکه‌رێک کێشه‌کان ده‌بينێت، ناکرێت چاوه‌روانی گۆرانکاری گه‌وره‌بيين له بييری پياوان له کۆمه‌ڵگاو گۆرانکارێکه ته‌نها بخرێته سه‌ر ئه‌ستۆی پياوان، به‌ڵکو ده‌بێت خودی ژنان له رێگای هه‌موو ئه‌و دامووده‌زگانه‌وه کار بۆ گۆرينی بييری ژنان و شێوه‌ی په‌روه‌رده‌کردنی منداڵان بکه‌ن.\n[email protected] ڕێکه‌و 2006-07-28 11:19:52


👁 ئەم بابەتە 13,476 جار بینراوە\n📝 قەسەدە ئەنجامی زنجیرە چالاکییەکانی گردەلوولی جەزیرەی ڕاگەیاند 06-07-2018 بەڵگەنامەکان\n📅 کاتی تۆمارکردن Jul 7 2018 11:45AM\nفەرمانداریەتیی گشتیی هێزەکانی سووریای دیموکراتیک-ق [ زۆرتر... 👁] ✖ ✖ ✖ 0 1 ✔ 93% ✍ هـ.ب. 7-7-2018 11:45:20\n📝 مەسەدە، هێرشی سەر منبج-ی شەرمەزارکرد، تورکیا بەرپرسی ئەوهێڕشەیە بەڵگەنامەکان\n📅 کاتی تۆمارکردن Jul 7 2018 11:43AM\nبەیاننامەکەی مەسەدە: لە ساڵانی ڕابردوودا لە شارەک [ زۆرتر... 👁] ✖ ✖ ✖ 0 1 ✔ 93% ✍ هـ.ب. 7-7-2018 11:43:16


وه‌زیرى ده‌ره‌وه‌ى ئێران رایگه‌یاند:"به‌هه‌ماهه‌نگى له‌گه‌ڵ قاسم سوله‌یمانى زانیاریمان به ئه‌مریکا داوه و گفتوگۆمان له‌گه‌ڵدا کردوون."\nمحه‌مه‌د جه‌واد زه‌ریف وه‌زیرى ده‌ره‌وه‌ى ئێران له چاوپێکه‌وتنێکیدا له‌گه‌ڵ که‌ناڵێکى فه‌ره‌نسی رایگه‌یاند:" به هه‌ماهه‌نگى له‌گه‌ڵ قاسم سوله‌یمانى فه‌رمانده‌ى پێشووى سوپاى قودسى ئێران، زانیارییان به ئه‌مریکییه‌کان داوه و هه‌ماهه‌نگییان له‌گه‌ڵ کردوون.\nهه‌روه‌ها ئاماژه‌ى به‌وه‌شکردووه که سێ جار گفتوگۆیان له‌گه‌ڵ ئه‌مریکییه‌کاندا کردووه، که تیایدا دوو جاریان پێش ساڵى 2003 بووه و جارێکى دیکه‌ش دواى ئه‌وه بووه، که له‌وکاته‌دا باڵیۆزى ئێران بووه له نه‌ته‌وه‌یه‌کگرتووه‌کان.\nئه‌مڕۆ زه‌ریف له کۆبوونه‌وه‌ى په‌رله‌مانى ئه‌و وڵاته‌دا به‌شدار بوو به‌مه‌به‌ستى لێپرسینه‌وه لێى له‌سه‌ر بڵاوبوونه‌وه‌ى تۆمارێکى ده‌نگی، که ره‌خنه‌ى له قاسم سوله‌یمانى گرتووه به‌ڵام دواى وه‌ڵامدانه‌وه‌ى پرسیاره‌کان لیژنه‌ى ئاسایش رایگه‌یاند، "وه‌ڵامه‌کانى زه‌ریف جێى باوه‌رنین".\nله‌ماوه‌ى رابردوودا، تۆمارێکى نهێنى محه‌مه‌د جه‌واد زه‌ریف بڵاوبووه‌وه، که چاوپێکه‌وتن له‌گه‌ڵ یه‌کێک له رۆژنامه‌نووسه ئێرانییه‌کان ده‌کات و تیایدا ئاماژه به‌وه‌ده‌کات، "قاسم سوله‌یمانى هه‌یمه‌نه‌ى به‌سه‌ر سێکته‌رى ده‌ره‌وه‌ى ئێراندا کردبوو".\nتۆمەتباری كوشتنی پیاوەكەی گەڕەكی ڕزگاری دەستگیركرا


مه‌سرور بارزانی: ھەرێمی کوردستان دەخوازێت بە شێوەیەکی کرداری سود لە ناوەرۆکی رێککەوتنی ستراتیجی ئەمەریکا و عێراق وەرگرێت\n2018 December, 11\nئه‌مڕۆ سێشەممە 11/12/2018 مه‌سرور بارزانی راوێژكاری ئه‌نجوومه‌نی ئاسایشی هه‌رێمی كوردستان پێشوازی له ریک پێری، وەزیری وزەی ویلایەتە یەکگرتووەکانی ئەمریکا و شاندی یاوه‌ری كرد.\nله دیدارێكدا، کە دۆگلاس سیلیمان بالیۆزی ئەمریکا لە عێراق ئامادەبوو، دوا په‌ره‌سه‌ندنەکانی ناوچه‌كه و پێشخستنی پەیوەندییە دووقۆڵیەکانی نێوان هەردوولا لە گشت بوارەکاندا، بەتایبەتی لە بواری وزە تاوتوێكرا.\nلە سەرەتای دیدارەکە وەزیری وزەی ویلایەتە یەکگرتووەکانی ئەمریکا خۆشحاڵی خۆی بەو پێشکەوتنانە دەربڕی، کە لە هەرێمی کوردستان بەدیهاتوون و باسی لە مەبەستی سەردانەکەی کرد، کە بۆ بەرەوپێشبردنی زیاتری پەیوەندییەکانی ئەمریکایە لەگەڵ عێراق و هەرێمی کوردستان لە بواری وزە و ئابوری، لە پەیوەست بەم بابەتەشەوە دەستپێکردنەوەی ھەناردەکردنی نەوتی کەرکووکیان لە رێگەی ھەرێمی کوردستانەوە بە سەرەتایەکی ئەرێنی ھەژمار کرد.\nلەلای خۆیەوە مەسرور بارزانی سوپاسگوزاری خۆی نیشاندا بەرامبەر هاوکاری و پشتیوانەکانی ئەمریکا لە شەڕی تیرۆریستانی داعش و ئاماژەی بەوەدا، درێژەدان و بەرەوپێشبردنی پەیوەندییەکان لە گشت بوارەکان لە بەرژەوەندی سەقامگیری ناوچەکە بە گشتی دایە، دووپاتی کردەوە، کە بە هاوکاری هاوبەشەکان کار بۆ کوردستانێکی بەهێزتر و پێشکەوتوو دەکەن. ھەروەھا راوێژکاری ئەنجومەنی ئاسایش جەختی لەوە کردەوە کە ھەرێمی کوردستان دەخوازێت بە شێوەیەکی کرداری سود لە رێکەوتنی ستراتیجی نێوان ئەمەریکا و عێراق وەرگرێت بە تایبەت لە بواری کەرتەکانی وزە و ئابوری و چاکسازی.\nلەبارەی دەستپێکردنی قۆناغێکی نوێ لەگەڵ بەغدا راوێژكاری ئه‌نجوومه‌نی ئاسایشی هه‌رێمی كوردستان روونیکردەوە، کە لە گفتوگۆکردن و دیالۆگ بەردەوام دەبن بۆ گەیشتن بە چارەسەری گشت کێشەکان.\nتاوتوێکردنی پرسی تەواوکردنی کابینەی حکوومەتی نوێی عێراق و پێکهێنانی حکوومەتی هەرێمی کوردستان و چاکسازی و ریفۆرمی ئابووری چەند تەوەرێکی دیکەی دیدارەکەی نێوان مه‌سرور بارزانی و ریک پێری بوو.


Kurdîpêdiya - ئامێری تونێل لێدانی داعش\n📷 ئامێری تونێل لێدانی داعش | Pol: Wêne u pênas | Zimanê babetî: 🏳 کوردیی ناوەڕاست\n➕ Ev babete ji layê: (M. B.) li: Nov 3 2016 9:30AM hatiye tumarkirin\n✍ Ev babete bu dwîmahîk car ji layê: (Hawrê Baxewan)ve: Nov 3 2016 9:46AM hatiye rast vekirin\n👁 Ev babete 10,209 car hatiye dîtin\n📷 Fayla wêneyî 1.0.1 71 KB Nov 3 2016 9:30AM M. B.\n📊 Amar Babet 382,814


یەكەمجارە ڤاكسینێكی ئێرانی دژ بە ئەنفلۆنزا – تۆڕی میدیایی خەڵک\nڤاكسینێكی ئێرانی دژ بە ئەنفلۆنزا\n2020/07/22 - 6:00 PM\nسۆرنا ستاری یاریدەدەری سەرۆكی ئێران بۆ كاروباری زانستی و تەكنەلۆجی، بۆیەكەمجار بەرهەمهێنانی ڤاكسینێك بۆ ئەنلۆنزا ڕادەگەیەنێت.\nستاری لە میانی سەردانێكی بۆ ئەسفەهان ڕایگەیاندووە:”لەسەر ئاستێكی فراوان ئەو ڤاكسینە بۆ ئەنفلۆنزا لە وڵاتدا بەرهەم دەهێنرێت و ئەمەش یەكەمجارە ڤاكسینێكی وەها لە وڵاتدا بەرهەمبهێنرێت كە لەگەڵیدا پەردە لەسەر 3 ڤاكسینی تر لادەدرێت لە نیوەی یەكەمی ئەمساڵی ئێرانی.\nسەبارەت به بنبڕكردنی ڤایرۆسی كۆرۆناش، ستاری وتی:”بەڕێوەبەرایەتی زانستی و تەكنەلۆجی لە سەرۆكایەتی كۆماری ئێران، لەئێستادا گرێبەستی لەگەڵ 6 كۆمپانیا و ناوەندی توێژینەوە بۆ بەرهەمهێنانی ڤاكسینی كۆرۆنا واژۆ كردووە، دوو كۆمپانیاش لەو گروپە چالاكی هیوابەخشییان بەدیهێناوە، بۆیە هیواخوازین لە داهاتوویەكی نزیكدا دەستكەوتەكانیان ببینین”.\nدوێنێ سێ شەممە، وەزارەتی تەندروستی ئێران، تۆماركردنی 229 حاڵەتی گیانلەدەستدانی نوێی بەهۆی ڤایرۆسی كۆرۆنا لەماوەی 24 كاتژمێری ڕابردوو ڕاگەیاند كە بە بەرزترین ڕێژەی مردنی ڕۆژانە بە ڤایرۆسەكە دادەنرێت لەو دەمەی لە وڵاتەكەدا بڵاوبۆتەوە.\nئەنفلۆنزائێرانجيهانڤاكسینی كۆرۆناڤایرۆسى كۆرۆنا\nسعودیە، زۆرترین ڕێژەی مردنی بە كۆرۆنا تۆماركرد\n“لە دهۆك نزیكەی 300 تووشبووی كۆرۆنا چاكبوونەوە”\nتەندروستی عیراق ڕاپۆرتێكی دەربارەی كۆرۆنا بڵاوكردەوە\nبەرزترین ڕێژەی چاكبوونەوە و كەمترین مردن بە كۆرۆنا تۆماركرا


3. 👁 فازڵ مەهدی بەیات، رۆڵی له بواری مێژوو و ئەرشیفدا\n4. 👁 فۆبیای کۆرۆنا\n5. 👁 کەلار لە سەردەمی سوڵتان سلێمانی قانونی عوسمانييدا لە ساڵی 1528ز\n📊 ئامار بابەت 380,938